title: Benjamin Creme

text: Keväällä 1982 Creme ennusti, että Kristus/Maitreya puhuu televisiossa kaikilla kanavilla 21.6.1982 ja että tällöin tulee tapahtumaan ihmeparanemisia. Toukokuussa hän täsmensi, että Kristus asuu Lontoossa. Vuonna 1997 Creme ennusti, että Kristus tulee puhumaan televisiossa kaikilla maailman kielillä samanaikaisesti. Vielä vuonna 2010 hän toisti ennustuksensa. Eräät Creven seuraajat päättelivät, että kyseessä täytyi olla ekonomisti ja kirjailija Raj Patel. Creve kuitenkin korjasi väärinkäsityksen. Myös Patel kiisti olevansa messias.


title: Benjamin Creme

text: Creven mukaan pelloille eri puolilla maailmaa ilmestyneet viljaympyrät ovat etäisten planeettojen veljien työtä ja että Maitreya tulee paljastamaan tämän salaisuuden, jota hallitukset pimittävät. Maitreya on myös ilmoittanut tulevista pörssirmahduksista, jotka ovat merkki hänen tulemisestaan.


title: Benjamin Creme

text: Cremen kirjoja on käännetty useille kielille.


title: Isorastasmuura

text: Isorastasmuura ("Formicarius rufipectus") on Keski-Amerikassa ja Etelä-Amerikan pohjoisosissa tavattava muuriin kuuluva varpuslintu.


title: Isorastasmuura

text: Kooltaan isorastasmuura on noin 19 cm. Lajin naama ja kurkku ovat väriltään mustat. Päälaki on alalajista riippuen joko musta tai ruosteenruskea. Rinta on väriltään ruosteenruskea. Isorastasmuuran selkä on väriltään tumman ruskea. Nuoret linnut ovat väriltään aikuisia vaaleampia ja kurkku on valkeampi. . Laji kulkee maassa tyypillisesti musta pyrstö koholla. Ulkonäöltään isorastasmuura muistuttaa rastasmuuraa ("Formicarius analis") ja pikkurastasmuuraa ("Formicarius nigricapillus"), joilta molemmilta puuttuu ruosteenvärinen rinta.


title: Isorastasmuura

text: Isorastas muura elää Andeilla alueella, joka ulottuu Perusta Venezuelaan. Lajin elinympäristöä ovat tiheät metsät vuoriston juurella ja vuoriston alimmissa kerroksissa. Yleensä laji elää 1 100–2 200 metrin korkeudella merenpinnasta.


title: Cremonan ensimmäinen taistelu

text: Cremonan ensimmäinen taistelu (myös "Bedriacumin taistelu") käytiin Othon ja Vitelliuksen joukkojen välillä. Se oli osa Rooman sisällissotia jotka alkoivat keisari Neron kuoleman jälkeen. Othon joukot hävisivät taistelun, jonka jälkeen Otho teki itsemurhan.


title: Cremonan ensimmäinen taistelu

text: Otho antoi murhata Galban 15. tammikuuta ja antoi julistaa itsensä keisariksi. Samoihin aikoihin Vitelliuksen joukot olivat huutanet tämän keisariksi. Vitellius lähetti kaksi armeijaa Roomaa kohti. Otho määräsi heti lisäjoukkoja lähetettäväksi Italiaan.


title: Cremonan ensimmäinen taistelu

text: Othon tilanne oli erittäin tukala sen jälkeen kun vihollisen armeija oli päässyt Italiaan ja Tonavan legioonat eivät olleet vielä päässeet perille. Kaikesta huolimatta Othon upseerit saavuttivat Caecinasta joukon voittoja. Annius Galluksen johtamat kolme pretoriaanikohorttia ja Vestricius Spurinnan johtamat kaksi pretoriaanikohorttia ja Legio I Adiutrix löivät Caecinan takaisin Cremonaan. Otho lähti itse Roomasta 14. maaliskuuta, mukanaan kaikki saatavilla olevat joukot. Mukaansa hän otti kaikki epäluotettavina pidetyt senaattorit, jotka jätettiin Mutinaan, jossa heitä voitiin pitää silmällä. Otholla oli ehkä noin 15 000 sotilasta. Caecinalla oli selvä ylivoima. Huhtikuun alussa Caecina sai kuulla, että Valens oli myös ravannut tiensä Italiaan. Caecina päätti toimia ennen kuin hänen rivaalinsa pääsi paikalle. Caecian yritti saada Othon joukot väijytykseen Ad Castores nimisellä paikalla, noin 12 roomalaisen mailin päästä Cremonasta. Tämä juoni kostautui kuitenkin ja Caecina kärsi uuden tappion. Otho oli selvästi alakynnessä kun Valensin joukot pääsivät Cremonaan. Paikalle alkoi kuitenkin saapua Pannoniasta tulleita joukkoja. Moesian legioonat pääsisivät kuitenkin paikalla vasta kuukauden päästä.


title: Cremonan ensimmäinen taistelu

text: Sotilaallisesta näkökulmasta Othon olisi ollut viisasta odottaa lisäjoukkoja. Keisari neuvotteli "consiliuminsa" kanssa 12. huhtikuuta Bedriacumissa. Neuvostoon kuului ainakin Othon veli Titianus, pretoriaaniprefekti Proculus sekä Suetonius Paulinus ja Marius Celsus. Mukana olivat luultavasti myös paikalla olleiden legioonien komentajat. Othon puolelle oli saapunut suurin osa XIII legioonasta 7. huhtikuuta. Yhteensä Otholla oli ehkä vajaat 30 000 sotilasta. Vastustajilla oli miltei 50 000 sotilasta. Vielä saapumatta olivat kuitenkin arvossa pidetty XIV legioona, VII legioona ja Dalamatiasta matkalla ollut XI legioona. Ainakin pari legioonaa olisi päässyt paikalle 15. huhtikuuta mennessä. Suetonius Paulinus ehdotti että Othon olisi paras odottaa lisäjoukkoja, koska Vitelliuksen kannattajille ei ollut tiedossa lisäjoukkoja Germaniasta ainakaan vähään aikaan. Paulinus ehdotti että odotettaisiin ainakin 16. tai 17. päivään, ehkä jopa viikkoja, ennen taistelun aloittamista. Marius Celsus ja Annius Gallus vastustivat Paulinuksen ehdotusta. Syy miksi he ehdottivat että hyökättäisiin heti ei ole säilynyt lähteissä. Syyt voidaan kuitenkin rekonstruoida. Odottaminen voisi vähentää joukkojen taisteluhalukkuutta. Vihollisella oli vain kolme legioonaa (XXI, I Italica ja V). Otholla taas oli I Adiutrix, XIII ja osia XIV:sta. Lisäksi Otholla oli lähes legioonan verran pretoriaaneja. Suetoniuksen arvio joukkojen määrästä ei ehkä ollut kovin uskottava. Lisäksi tiedettiin että Vitelliuksen joukot rakensivat parasta aikaa siltaa Caecinassa. Siltaa pitkin vihollinen pääsisi kiertämään Othon joukot ja tekemään ryntäyksen Roomaa kohtaan. Lisäksi Mutinassa olleisiin senaattoreihin ei voinut luottaa jos Vitelliuksen joukot valtaisivat Rooman.


title: Cremonan ensimmäinen taistelu

text: Otho tiesi että Vitelliuksen kannattajat voisivat jakaa armeijansa ja lähettää osan Roomaa vastaan. Othon oli pakko estää Vitelliuksen joukkoja pääsemästä etelään. Otho päätti taistella. 14. huhtikuuta käytyä taistelua kutsutaan Cremonan ensimmäiseksi taisteluksi tai Bedriacumin taisteluksi. Keisarilliset joukot marssivat 20 kilometriä taistelukentälle ja saivat vihollisen yllätettyä. Aluksi Othon joukot menestyivät. Pitkä marssi, vaikea taistelukenttä, vihollisten suuri määrä ja Vitelliuksen upseerien kokemus olivat lopulta liikaa Othon vähille joukoille. Othon joukot väittivät että heidät oli petetty. Othon upseereista Suetonius Paulinus ratsasti heti Vitelliuksen luokse anomaan armoa. Marius Celsus, Salvius Titianus ja muita upseereja antautuivat seuraavana päivänä. Otho itse oli odottanut taistelun ratkaisua Brixellumissa, noin 20 kilometrin päässä taistelukentästä.


title: Jussi Mäkelä (jalkapalloilija)

text: Jussi Mäkelä (s. 23. maaliskuuta 1988) on suomalainen jalkapalloilija, pelipaikaltaan maalivahti.


title: Jussi Mäkelä (jalkapalloilija)

text: Jussi Mäkelä edustaa Kakkosessa pelaavaa Ilvestä. Mäkelä siirtyi kasvattajaseuraansa Tampere Unitedista kauden 2008 päätteeksi. Hänen uransa kohokohta tähän mennessä on ollut pääsy torjuntatöihin Tampere Unitedin 16.kesäkuuta.2008 10-vuotisjuhlaottelussa Tampere United – Djurgårdens IF FF. Mäkelä toimi myös kaudella 2009 Tampere Unitedin toisena maalivahtina Mikko Kavénin ollessa loukkaantuneena.


title: Iitinseutu

text: Iitinseutu on suomalainen sanomalehti. Iitinseutu on perustettu vuonna 1954 ja se on Iitin ja Kouvolassa sijaitsevan Jaalan paikallislehti. Lehti ilmestyy kaksi kertaa viikossa. Iitinseudun päätoimittaja on Voitto Ruohonen.


title: Iitinseutu

text: Iitinseudun levikki on laskenut hiljalleen usean vuoden ajan. Vuonna 2000 lehden levikki oli 4 397 kappaletta, vuonna 2003 se oli 4 089 ja vuonna 2008 3 595 kappaletta.


title: AV-suunnittelu

text:
AV-suunnittelun eli "audiovisuaalisen tekniikan suunnittelun" tarkoituksena on tuottaa riittävät suunnitelmat audiovisuaalisen tekniikan tarpeista muiden suunnittelualojen lähtötiedoiksi (mm. arkkitehti-, sisustus-, LVI- (lämmitys-, vesi- ja ilmastointi-) ja sähkösuunnittelua) sekä mahdollistaa AV-tekniikan tarvitsemien tarpeiden kilpailuttaminen (esim. sähkö- ja teleliitännät sekä AV-kaapelointi osana AV-urakkaa sekä AV-järjestelmien toteuttamiseen tarvittavat rakennustekniset aputyöt osana rakennusurakkaa).
Lisäksi AV-suunnitelmat mahdollistavat AV-urakan tai laitehankinnan kilpailuttamisen siten, että saadut suunnitelmat ovat yhdenmitallisia ja näin saadut urakkahinnat vertailukelpoisia.
AV-suunnittelu on yksi taloteknisen suunnittelun erikoisaloista, kuten akustiikka-, keittiö- tai turvasuunnittelu.
AV-suunnittelijan yksi tärkeimmistä tavoitteista on sovittaa AV-tekniikka osaksi rakennuksen kokoisratkaisua, jotta AV-tekniikan erityisvaatimukset on huomioitu osana rakentamisen kokonaisuutta.


title: AV-suunnittelu

text: Laajimmassa merkityksessään AV-suunnittelu avustaa kaikkia suunnittelualueita esitystilan optimoimiseksi käyttötarkoitukseensa:


title: AV-suunnittelu

text: AV-suunnittelu sisällytetään vaativissa kohteissa tasavertaisena suunnittelualueena muiden perinteisten suunnittelualueiden joukkoon. Vaativissa saneerauskohteissa, joissa AV-tekniikka on laadukas ja asettaa runsaasti vaatimuksia muille suunnittelualueille, toimii AV-suunnittelija usein pääsuunnittelijana ja päävalvojana. AV-suunnittelu voi tarkoittaa myös järjestelmäsuunnittelua. Siinä tapauksessa av-suunnittelu keskittyy vain esitystekniikan määrittämiseen ja keskeisten ohjeiden antamiseen esim. sähkösuunnittelua varten. Kapeampi suunnitteluohjelma voi riittää, jos tila vain remontoidaan av-esitystilaksi tai vain esitysjärjestelmä uusitaan.


title: AV-suunnittelu

text: AV-suunnittelu jakautuu normaalisti kolmeen suunnittelun päävaiheeseen:Lisäksi tarvittaessa:Muiden suunnittelualueiden avustaminen perustuu käyttäjän kanssa laadittuun AV-esitystilojen hankesuunnitelmaan, jossa määritetään esitystilanteet ja niiden edellyttämät kiinteät av-tekniset laitteet, av-varaukset, erikoisvalaistusjärjestelmät, kuvan- ja äänensiirto, videoneuvottelu jne. jne Keskeinen osa hankesuunnitelmaan on luonnollisesti kustannusarvio, jonka perusteella hankintoihin voidaan varautua ja tai korjata budjettia vastaavaksi. Varsinaiset AV-suunnittelu-asiakirjat muodostuvat yleensä AutoCAD-pohjaisista piirustuksista, joissa AV-esitystekniikka on mitoitettu pohja- ja leikkaus- ja kalustepiirustuksiin.


title: AV-suunnittelu

text: Tämän lisäksi AV-suunnitelmiin kuuluvat tyypillisesti:


title: Jesse-Juho Kuusisto

text: Jesse-Juho Kuusisto on suomalainen jalkapalloilija, joka edustaa Miesten Kakkosessa pelaavaa Tampereen Ilvestä. Hän siirtyi Unitediin Ilveksestä heinäkuussa 2009 vuoden 2010 loppuun asti voimassa olevalla sopimuksella. Kuusisto aloitti jalkapalloilun Tampereen Pallo-Veikoissa mutta siirtyi myöhemmin Ilvekseen. Kuusisto debytoi miesten sarjassa syyskuussa 2008 pelatussa Miesten Kakkosen ottelussa ÅIFK-Ilves. Kuusiston liigadebyytti tapahtui 17.6. pelatussa RoPS-ottelussa, jossa hän pääsi kentälle loppuminuuteiksi. Lisäksi hän on pelannut Tampere Unitedin akatemiajoukkueessa.


title: Ryongch’ŏnin räjähdys

text: Ryongch’ŏnin räjähdys oli Pohjois-Korean Ryongch’ŏnissa 22. huhtikuuta 2004 sattunut räjähdys. Se tapahtui rautatieasemalla, jonka Kim Jong-il oli ohittanut vain tunteja aikaisemmin. Pohjois-Korean mukaan räjähdyksen voima vastasi sataa tonnia dynamiittia, mutta Kyodo Newsin mukaan räjähdys oli jopa kahdeksan kertaa voimakkaampi. Aluksi Pohjois-Korea piti tapausta onnettomuutena, mutta sittemmin se vihjaisi sen olleenkin Kim Jong-iliin kohdistunut murhayritys.


title: Ryongch’ŏnin räjähdys

text: Räjähdyksen on väitetty lisäksi mahdollisesti aiheutuneen junien törmäyksestä, dynamiitilla lastattujen junien ajamisesta sähköjohtojen yli tai ammoniumnitraatista. Räjähdys synnytti 15-metrisen kraatterin.


title: Ryongch’ŏnin räjähdys

text: Kuolonuhrien määrä oli 161. Noin 1 300 loukkaantui. Useat jäivät vaille kotia. Monet turman uhrit olivat lapsia; alueella ollut koulu meni maan tasalle. Ryongch’ŏnissa 1,5–2 kilometrin päässä räjähdyspaikasta olleen sairaalan kaikki ikkunat rikkoutuivat.


title: Leväviilakala

text: Leväviilakala ("Acreichthys tomentosus") on viilakaloihin kuuluva koralliriuttojen kala, jota joskus pidetään akvaariossa.


title: Leväviilakala

text: Leväviilakala kasvaa noin 7-12 cm pitkäksi. Sen vartalo on litteä, vatsapuolella roikkuu kolmiomainen heltta. Yleisväri on keltaisen ja oliivinvihreän läikikäs, pyrstössä on 2-3 tummanruskeaa juovaa. Otsa on voimakkaasti kovera. Kummankin silmän takana on piikki, ja muutenkin kalassa on piikkejä siellä täällä.


title: Leväviilakala

text: Leväviilakaloja tavataan koralliriutoilla, tyypillisesti 2–15 metrin syvyydessä Intian valtamerellä ja Tyynenmeren länsiosassa.


title: AMANDA

text: Antarctic Muon And Neutrino Detector Array (AMANDA) on neutriinoteleskooppi, joka sijaitsee Amundsen-Scottin tutkimusasemalla Etelämantereella. Vuonna 2005, viiden vuoden työn jälkeen, AMANDAsta tuli virallinen osa IceCube -projektia.


title: Ashbury Heights

text: Ashbury Heights on ruotsalainen vuonna 2005 perustettu synthpop-yhtye. Yhtye esittää musiikkinsa englanniksi.


title: Ashbury Heights

text: Anders Hagström perusti yhtyeen silloisen tyttöystävänsä Yasmine Uhlinin kanssa Sundsvallissa. He tekivät levysopimuksen saksalaisen Out of Line -levy-yhtiön kanssa. Uhlin lähti yhtyeestä Saksan-kiertueen jälkeen marraskuussa 2008 ja Bergström valitsi uudeksi naisvokalistiksi norjalais-ruotsalaisen laulajan ja mallin Kari Bergin.


title: Tulitäplätokko

text: Tulitäplätokko ("Gobiodon histrio") on tokkoihin kuuluva kala.


title: Tulitäplätokko

text: Tulitäplätokko jää alle 4 cm pitkäksi. Sen päässä silmistä alkaen taaksepäin on pystyjuovia. Vartalossa, varsinkin kyljen yläosassa on vihertävällä pohjalla punaisia täpliä, jotka muodostavat vaakasuoria jonoja. Joillakin yksilöillä on kyljessään musta silmätäplä, toisilta se puuttuu, eikä tiedetä, ovatko nämä ehkä eri lajia. Tulitäplätokkojen ihosta erittyy kitkerää limaa, minkä takia isommat kalat eivät syö niitä.


title: Tulitäplätokko

text: Tulitäplätokkoja elää luonnossa Indopasifisella merialueella ja Punaisellamerellä. Ne pysyttelevät usein "Acropora"-korallien oksiston suojissa. Se pysyy paikallaan vaikka vuorovesi paljastaisi korallin tilapäisesti kuiville, ja kykenee silloin hengittämään ilmaa.


title: Ideal Bikes

text: Ideal Bikes on kreikkalainen polkupyörävalmistaja, joka valmistaa "Ideal"-tuotemerkillä noin 140 000 polkupyörää vuodessa. Useat maastopyöräilyjoukkueet käyttävät Idealin valmistamia pyöriä.


title: Halipula

text: Halipula on Joel Hallikaisen vuonna 1994 ilmestynyt studioalbumi. Albumin julkaisi levy-yhtiö Fazer Musiikki.


title: Halipula

text: Albumi sisältää eritoten lapsille suunnattuja lauluja. Albumin tunnetuin kappale on "Halipula", joka on Hallikaisen yksi tunnetuimmista lastenlauluista.


title: Halipula

text: Hallikaisen lisäksi albumilla esiintyvät Anna Hanski, lauluyhtye Beat, Puolalan musiikkikoulun oppilaita, Heikki Hilander, Tuija Piepponen, Elviina Pulli ja Juha Kastu.


title: Frankie Lymon

text: Franklin Joseph "Frankie" Lymon () oli afro-amerikkalainen laulaja. Hän tuli tunnetuksi parhaiten The Teenagersin solistina 1956, jolloin tuli heidän iso hittinsä "Why do fools fall in love". Sittemmin hän jatkoi joitain vuosia soolouraa. Frankie Lymon oli kolmesti avioliitossa ja kuoli huumeiden yliannostukseen vain 25-vuotiaana.


title: Luettelo feministeistä

text: Tämä on luettelo kuuluisista feministeistä.


title: Nacho Monreal

text: Ignacio ”Nacho” Monreal Eraso (s. 26. helmikuuta 1986 Pamplona, Navarran maakunta, Espanja) on espanjalainen jalkapalloilija, pelipaikaltaan vasen laitapuolustaja. Hän edustaa Englannin Valioliigassa pelaavaa Arsenalia.


title: Nacho Monreal

text: Monreal on Osasunan kasvatti. Ensiesiintymisensä pääsarjatasolla hän teki 22. lokakuuta 2006 ottelussa Valenciaa vastaan. Kaudesta 2007–2008 lähtien hän oli joukkueen ykkösvalinta pelipaikalleen.


title: Nacho Monreal

text: 10. kesäkuuta 2011 hän teki viisivuotisen sopimuksen kesän aikana jo kovasti vahvistuneen Málagan kanssa. Hänestä maksettiin 6 miljoonan euron siirtokorvaus.


title: Nacho Monreal

text: Monreal kuului Espanjan alle 21-vuotiaiden maajoukkueen kokoonpanoon vuoden 2009 EM-kilpailuissa. Ensiesiintymisensä Espanjan maajoukkueessa hän teki 12. elokuuta 2009 ystävyysottelussa Makedoniaa vastaan.


title: Drew Gooden

text: Andrew Melvin ”Drew” Gooden (s. 24. syyskuuta 1981 Oakland, Kalifornia) on yhdysvaltalainen koripalloilija, joka edustaa nykyisin Washington Wizardsia. Suomalaisen äidin ja yhdysvaltalaisen isän poika Gooden on hakenut Suomen kansalaisuutta, ja hakuprosessi on kesken.


title: Drew Gooden

text: Gooden pelasi tasokkaassa Kansasin yliopistossa vuosina 1999–2002. Kansas selviytyi vuonna 2002 neljän parhaan joukkoon, ja Gooden voitti yliopistokoripallon levypallokuninkuuden. Valmentajayhdistys valitsi Goodenin vuoden pelaajaksi, ja Kansasin yliopisto jäädytti hänen pelinumeronsa.


title: Drew Gooden

text: Memphis Grizzlies varasi Goodenin NBA:han neljännellä vuorolla . Ensimmäisellä NBA-kaudellaan Gooden valittiin tulokkaiden tähdistöviisikkoon. Hän pelasi runkopelaajana Memphisissä, Orlando Magicissä ja vuosina 2004–2008 LeBron Jamesin tähdittämässä Cleveland Cavaliersissa, joka selviytyi kaudella 2006–2007 loppuotteluihin häviten San Antonio Spursille. Cavaliersin jälkeen Gooden on edustanut useita NBA-seuroja. Keväällä 2014 hän pelasi hyvin Washington Wizardsissa, mikä poiki hänelle pelaajasopimuksen seuraavaksi kaudeksi.


title: Drew Gooden

text: 208-senttinen ja yli satakiloinen Gooden tunnetaan hyvänä korinaluspelaajana.


title: Drew Gooden

text: Goodenin äiti on suomalainen Ulla Lear (o.s. Pellinen), ja isä on Suomessa koripalloa ammatikseen pelannut yhdysvaltalainen Andrew Gooden. He tapasivat koripallon ulkopuolella Andrew'n pelatessa Äänekoskella 1970-luvun lopussa. Drew syntyi Kalifornian Oaklandissa 24. syyskuuta 1981 ja on asunut ikänsä Yhdysvalloissa. Hän on vieraillut Suomessa useaan otteeseen etenkin lapsena. Goodenin ollessa esikouluiässä hänen vanhempansa erosivat, ja hän kasvoi pääasiassa isänsä luona.


title: Drew Gooden

text: Gooden on ilmoittanut tuntevansa itsensä suomalaiseksi ja haluavansa pelata Suomen maajoukkueessa. Gooden ei ole Suomen kansalainen, ja hän on pelannut Yhdysvaltain alle 20-vuotiaiden maajoukkueessa vuoden 2000 Amerikan-mestaruuskilpailuissa. Hän odotti pitkään kutsua Yhdysvaltain maajoukkueeseen, mitä ei koskaan tapahtunut. Gooden jätti kaksoiskansalaisuushakemuksensa NBA:n kevään 2014 pudotuspelien aikaan, mutta hakemus ei ehtinyt saada hyväksyntää ennen syksyn 2014 MM-kilpailuja, joissa Gooden olisi halunnut Suomea edustaa. Hän matkusti kuitenkin Espanjaan katsomaan MM-kilpailuja ja rakentamaan suhteita suomalaisiin koripallotoimijoihin.


title: Drew Gooden

text: Vieraillessaan Suomessa kesällä 2016 Gooden kertoi haluavansa yhä edustaa Suomea. Goodenin puoliso on indonesialaissukuinen Malyndah Gundawan, ja heillä on Andrew-niminen poika.


title: Courtney Lee

text: Courtney Lee (s. 3. lokakuuta 1985 Indianapolis, Indiana) on yhdysvaltalainen koripalloilija. Hän pelaa ammatikseen NBA-joukkue New York Knicksissä. Lee varattiin numerolla 22 Orlando Magiciin. Hän pelasi ennen NBA-uraansa Western Kentuckyn yliopistossa. Hän on 196 senttimetriä pitkä ja painaa 91 kiloa.


title: Courtney Lee

text: Lopetettuaan yliopistossa hän oli jaetulla ensimmäisellä sijalla Western Kentuckyn kaikkien aikojen parhaan pisteidentekijän Jim McDanielsin kanssa tekemällä yhteensä 2 238 pistettä. Hän pelasi yliopistojoukkueessaan yhteensä 3 957 minuuttia, aloitti 127 peliä, heitti vapaaheittonsa lähes 82:n prosentin tarkkuudella, heitti 245 kolmen pisteen heittoa, riisti pallon 242 kertaa, syötti korin 281 kertaa ja torjui vastustajan heiton 78 kertaa.


title: Courtney Lee

text: Lee pelasi ensimmäisen kautensa NBA:ssa kaudella 2008–2009 Orlandon riveissä tehden runkosarjassa keskimäärin 8,4 pistettä, ottaen 2,3 levypalloa ja syöttäen 1,2 koriin johtanutta syöttöä ottelua kohden. Hän pelasi 77 ottelua aloittaen niistä 42. Orlando pääsi kyseisellä kaudella finaaleihin mutta hävisi Los Angeles Lakersille otteluvoitoin 4–1. Lee siirtyi Orlandosta New Jersey Netsiin 25. kesäkuuta 2009 yhdessä Rafer Alstonin ja Tony Battien kanssa vaihdossa Vince Carteriin ja Ryan Andersoniin. Lee pelasi New Jerseyssä vain kauden 2009–2010. Hän siirtyi 11. elokuuta 2010 neljän joukkueen välisessä kaupassa Houston Rocketsiin. Kahden Houstonissa pelatun kauden jälkeen hän siirtyi 20. heinäkuuta 2012 kolmen joukkueen välisessä kaupassa Boston Celticsiin ja teki nelivuotisen, 21,5 miljoonan dollarin arvoisen sopimuksen.


title: Courtney Lee

text: Tammikuussa 2014 Lee siirtyi Memphis Grizzliesiin, helmikuussa 2016 Charlotte Hornetsiin ja kesällä 2016 New York Knicksiin.


title: Courtney Lee

text: Leellä on tatuointi, jossa lukee "R.I.P. Danny Rumph". Se on omistettu hänen joukkuekaverilleen yliopistossa, joka kuoli pelikentälle.


title: Muhtar Äwezov

text: Muhtar Omarhanuly Äwezov (, ; 28. syyskuuta 1897, entisen Semipalatinskin kihlakunnan Tšingistau, nykyinen Kazakstan – 27. kesäkuuta 1961 Moskova) oli kazakinkielinen neuvostokirjailija ja kirjallisuudentutkija.


title: Muhtar Äwezov

text: Muhtar Äwezov valmistui vuonna 1928 Leningradin yliopistosta ja suoritti jatko-opintoja Keski-Aasian yliopistossa Taškentissa. Vuonna 1946 hänet nimitettiin Kazakstanin tiedeakatemian akateemikoksi.


title: Muhtar Äwezov

text: Kirjailijan ensimmäinen teos, kansanperinteeseen perustuva tragedia "Eŋlik-Kebek", on vuodelta 1917. 1920–1940-luvuilla hän kirjoitti kertomuksia, pienoisromaaneja ja yli 20 näytelmää. Äwezovin pääteos on runoilija ja kansanvalistaja Abai Qunanbaiulyn elämää kuvaava suurromaani "Abai žoly" (”Abain tie”, 1942–1956), joka piirtää laajan kuvan 1800-luvun jälkipuoliskon kazakkiyhteiskunnasta. Äwezov toimi myös kazakin- ja kirgiisinkielisen kaunokirjallisuuden ja suullisen kansanperinteen tutkijana.


title: Muhtar Äwezov

text: Äwezov sai ”Abain tie” -romaanista Leninin palkinnon vuonna 1959. Kazakstanin Itä-Kazakstanin alueen Žarman piirin Bakyrtšikin taajama nimettiin kirjailijan mukaan vuonna 1967.


Luettelo argentiinalaisista sotalaivoista, jossa on vuoden 1860 jälkeen palveluksessa olleet alukset, esitetään alla. Luettelo ei sisällä huolto-, kuljetus- tai tutkimusaluksia. Luettelossa esitetty palvelukseenottopäivä tarkoittaa palveluksen aloittamista Argentiinan laivastossa.


title: Luettelo argentiinalaisista sotalaivoista

text: Colossus-luokka (brittiläinen)


text: Rivadavia-luokka (Tilattu Yhdysvalloista Fore Riveriltä, Quincystä)


text: Almirante Brown -luokka (Samuda Brothers, Lontoo)


text: Libertad-luokka (brittiläinen)


text: Garibaldi-luokka (italialainen)


text: Bernardino Rivadavia -luokka (italialainen)*Los Andes -luokka (brittiläinen)


text: Patagonia-luokka (itävalta-unkarilainen)


text: 19-vuosisadan lopun risteilijät (brittiläiset)


text: Almirante Brown -luokan risteilijät (Tilattu Italiasta OTOn telakalta)


text: La Argentina -luokka (Tilattu Britanniasta Vickers-Armstrongin telakalta)


text: General Belgrano -luokka (Yhdysvaltain Brooklyn luokan risteilijät)


text: Catamarca-luokka (saksalainen)


text: Cervantes-luokka (Espanjan laivaston Churruca-luokka)


text: Mendoza-luokka (J. Samuel White and Company, Cowes)


text: Buenos Aires -luokka (brittiläinen)


text: Brown/Almirante Domecq García -luokka lainattuja Yhdysvaltain Fletcher-luokan hävittäjiä)


text: Seguí-luokka (Yhdysvaltain Allen M. Sumner -luokka)


text:
Py-luokka (Yhdysvaltain Gearing-luokka)
Hércules-luokka (Tyyppi 42 -hävittäjä)


text: Almirante Brown -luokka saksalainen MEKO 360H2


text: Murature-luokka


text: Hércules-luokka River/Tacoma-luokka


text:
(1) Argentiinan merivartiostolle ja nimetty PNA "Juan Bautista Azopardo"
(2) muutettu tutkimusalukseksi ja nimetty ARA "Comodoro Lasserre"


text: República-class Kanadan Flower-luokka)


text: Azopardo-luokka


text: Drummond-luokka (Ranskan D'Estienne d'Orves-luokka))


text: Espora-luokka saksalaisia MEKO 140A16 -tyypin aluksia valmistettu Argentiinassa


text: Perinteisesti Argentiinan laivaston sukellusveneet on nimetty S:llä alkavien provinssien mukaan, jolloin vaihtoehtoja on ainoastaan kuusi: "Santa Fe", "Salta", "Santiago del Estero", "San Luis", "San Juan" ja "Santa Cruz". Tämän seurauksena nimet toistuvat useaan otteeseen.


text: Santa Fe -luokka (1933) Italian Tarantino-luokka


text: Santa Fe -luokka (1960) Yhdysvaltain Balao-luokka


text: Santa Fe -luokka (1972) Yhdysvaltain Guppy-luokka


text: Salta-luokka Saksan 209-luokan sukellusveneitä)


text: Santa Cruz -luokka saksalainen TR-1700


text: Kuusi TR-1700 tyyppistä alusta on suunniteltu hankittavaksi, mutta ainoastaan kaksi Saksassa valmistettua on palveluksessa. Loppuja Argentiinassa valmistettavia ei saatu palvelukseen rahoitusvaikeuksien vuoksi.


text: Paraná-luokka brittiläisiä - luokiteltu osassa lähteitä korveteiksi korveteiksi


text: (1) muutettu kuljetusalukseksi ja nimetty ARA "Piedra Buenaksi". Uponnut myrskyssä.


text: Constitución-luokka brittiläinen


text: Bermejo-luokka brittiläinen


text: Rosario-luokka Armstrongin valmistamat


text: La Argentina -luokka itävalta-unkarilainen


text: Presidente Sarmiento -luokka brittiläinen


text: Libertad-luokka


title: Cock Sparrer

text:
Cock Sparrer on vuonna 1972 perustettu lontoolainen punk-rock-yhtye, jonka tunnetuimpia kappaleita ovat ”Running Riot”, ”England Belongs to Me” ja ”Chip on My Shoulder”. Monet kappaleista kertovat duunarin arjesta, oluen juonnista ja jalkapallosta. Yhtye keikkailee yhä ympäri Eurooppaa.
10" EP


title: Cock Sparrer

text: 7" Singles


title: A Fool There Was

text: A Fool There Was on vuonna 1915 ensi-iltansa saanut Frank Powellin ohjaama yhdysvaltalainen draamamykkäelokuva, jonka pääosissa ovat Theda Bara, Edward José ja May Allison. Sivuosissa ovat muiden muassa Victor Benoit, Clifford Bruce ja Minna Gale. Roy L. McCardell ja Frank Powell kirjoittivat käsikirjoituksen Porter Emerson Brownen näytelmän pohjalta, joka kirjoitti näytelmän Rudyard Kiplingin runon "The Vampire" pohjalta. "A Fool There Was" on mustavalkoinen ja sen kesto on 67 minuuttia. "A Fool There Was" sai ensi-iltansa kotimaassaan tammikuussa vuonna 1915. William Fox Vaudeville Company -yhtiö tuotti elokuvan. Elokuvan ansiosta Barasta tuli yksi 1900-luvun alun ensimmäisistä seksisymboleista. "A Fool There Was" on yksi harvoista Baran elokuvista, joka ei ole kadonnut.


title: A Fool There Was

text: Bara näyttelee femme fatale -roolia, joka käyttää charmiaan vietelläkseen moraalista Wall Street -asianajaja John Schuyleria (Edward José).


title: A Fool There Was

text: Elokuvan kuuluisa lausahdus on vampyyrin sanoma ”Kiss me, my Fool!” (suom. "Suutele minua, typerykseni!")


title: Abai Qunanbaiuly

text: Abai Qunanbaiuly (, ; 10. elokuuta 1845 nykyinen Itä-Kazakstanin alueen Abain piirin Karaulin kylä, – 6. heinäkuuta 1904 Karaul) oli kazakkilainen runoilija ja kansanvalistaja sekä yksi kazakin kirjakielen perustanlaskijoista.


title: Abai Qunanbaiuly

text: Abai syntyi feodaaliruhtinas Qunanbai Öskenbaiulyn perheeseen. Hän opiskeli Semipalatinskin koraanikoulussa ja kävi samalla myös venäläistä koulua. Itämaisten runoilijoiden ja tiedemiesten lisäksi Abain maailmankuvaan vaikutti voimakkaasti klassinen venäläinen kirjallisuus, jonka teoksia hän käänsi äidinkielelleen.


title: Abai Qunanbaiuly

text: Satiirisissa runoissaan Abai arvostelee yhteiskunnallista epäoikeudenmukaisuutta, kansan takapajuisuutta ja tietämättömyyttä. Hän kehitti kazakinkielisen runouden tyyliä ja otti käyttöön uusia runomuotoja. Runoelmassa "Iskander" Abai kuvaa kriittisesti Aleksanteri Suuren valloituksia. Hän kirjoitti myös didaktisia proosateoksia.


title: Abai Qunanbaiuly

text: Kirjailija Muhtar Äwezov kuvaa runoilijan elämää eeppisessä romaanissaan ”Abain tie”. Entinen Karagandan alueen Tšurubai-Nuran taajama nimettiin Abain mukaan vuonna 1961.


title: Ybyrai Altynsarin

text: Ybyrai Altynsarin (, ; 20. lokakuuta 1841 – 17. heinäkuuta 1889) oli kazakkilainen pedagogi, kirjailija ja kansanperinteen tutkija.


title: Ybyrai Altynsarin

text: Ybyrai Altynsarin valmistui Orenburgin venäläisestä koulusta. Hän työskenteli opettajana ja vuodesta 1879 lähtien Turgain kazakkikoulujen tarkastajana. Altynsarin kehitti kazakinkielistä kouluopetusta humanististen periaatteiden sekä Konstantin Ušinskin ja Leo Tolstoin oppien pohjalta. Hän laati oppikirjoja ja käänsi kazakiksi klassista venäläistä kirjallisuutta.


title: Michel Gurfi

text: Michel Gurfi (s. 3. joulukuuta 1982 Buenos Aires, Argentiina) on argentiinalainen näyttelijä.


title: Michel Gurfi

text: Ennen näyttelijänuraansa Gurfi toimi mainosmallina. Hän tuli tunnetuksi meksikolaisesta telenovelasta "Rebelde", jossa hän näytteli vuosina 2004–2005. Sittemmin hän on esiintynyt muun muassa espanjalaissarjoissa "Física o química" ja "Serranon perhe".


title: Michel Gurfi

text: Gurfi on myös juontanut muun muassa "Beauty and the Geek" -tositelevisio-ohjelman meksikolaisversiota "La bella y el nerd" ja kilpaillut "Dancing with the Stars" -tanssiohjelman espanjalaisversiossa "¡Mira quién baila!".


title: Michel Gurfi

text: Gurfi on opiskellut musiikkia 14-vuotiaasta lähtien. Hänen laulamansa kappale ”Pa’ quererte un poquito más” kuultiin "Serranon perheessä" ja julkaistiin "Disco estrella vol. 11" -kokoelma-albumilla vuonna 2008.


title: Edward Vernon

text: Edward Vernon (1684–1757) oli englantilainen kuninkaallisen laivaston amiraali.


title: Edward Vernon

text: Vernon syntyi Westminsterissä, jossa kävi myös koulunsa. Vuonna 1700 15-vuotias Vernon värväytyi vapaaehtoisena "HMS Shrewsburyyn". Hänet ylennettiin luutnantiksi "HMS Lennox"illa kaksi vuotta myöhemmin. Hän osallistui Espanjan perimyssotaan "HMS Barfleur"illa ja oli mukana Gibraltarin valtauksessa ja Malagan meritaistelussa kesällä 1704. Hänet siirrettiin amiraali Cloudesley Shovell lippulaivaan "HMS Britanniaan", jonka kannella hän osallistui Barcelonan valtaukseen 1705. 1706 hänet nimitettiin kapteeniksi "HMS Dolphiniin" ja edelleen HMS Ryeen, joka kuului amiraali Shovellin laivastoon. Hän pysyi HMS Ryen kapteenina Välimerellä vuoteen 1708, jolloin hän sai komentoonsa "HMS Jersey"n, jolla hän purjehti Länsi-Intiaan. 1710 hän päihitti menestyksellisesti laivueen espanjalaisia aluksia taistelussa lähellä Cartagenaa. Hänet kutsuttiin takaisin Britanniaan 1712, kun Espanjan perimyssota lähestyi loppuaan. 1715-1717 hän palveli "HMS Assistancella", jonka jälkeen hän oli 18 kuukautta puolipalkkaisena, joka tarkoitti, että hänet oli ylennetty kapteeniksi, mutta hänellä ei noina aikoina ollut laivaa komennossaan. Viimein vuonna 1719 hänet siirrettiin "HMS Mary"yn, joka oli sijoitettu Baltianmerelle.


title: Edward Vernon

text: Vuosina 1722–1734 hän oli parlamentin jäsen Penrynin vaalipiiristä. 1726 hän oli mukana briteille katastrofaalisesti päättyneessä Portobellon laivastosaarrossa. Tämän jälkeen hän uhosi usein voivansa vallata Portobellon vain kuudella laivalla. Hän oli itsekeskeinen, räiskyvä ja kovaääninen hahmo, mutta hän oli suosittu ja häntä pidettiin pätevänä meriupseerina etenkin kansan keskuudessa. Sen sijaan amiraliteetista hän oli hankkinut vastustajia, jotka pitivät häntä riitapukarina.


title: Edward Vernon

text: Merenkulkija Robert Jenkinsin tapauksessa 1730-luvun lopulla hän tuki sotaan ryhtymistä Espanjaa vastaan. Jo ennen sodan julistusta Vernon siirtyi Länsi-Intiaan, jossa varusti seitsenaluksisen laivasto-osaston. Hän hyökkäsi Espanjan Karibian omistuksia vastaan mm. Havannassa ja La Guairassa. Kun sota Jenkinsin korvasta alkoi Vernon johti sen ensimmäisen merkittävän taistelun, Portobellon taistelun voittoon vain kuudella laivalla. Laivat olivat tosin suuria linjalaivoja. Koska Britanniassa vallitsi tuolloin voimakas espanjanvastainen henki ja koska edellinen Portobellon saarto oli päättynyt häpeällisesti, tämä voiton koettiin olevan oikeutettu kosto. Vaikka voitolla ei saavutettu juuri mitään, sitä juhlittiin nimeämällä kaupunginosia ja katuja Vernonin ja Portobellon mukaan ja taistelusta maalattiin useita tauluja ja kuvituksia.


title: Edward Vernon

text: Vernonin seuraava hanke, suuri hyökkäys Cartagena de Indiasiin 1741 päättyi katastrofiin. Espanjalaisten puolustus ja taudit aiheuttivat briteille suuret tappiot. Vernon palasi kotisaarille ja huomasi tulleensa valituksi parlamentin jäseneksi. Uutiset Cartagenan tappiosta johtivat kuitenkin Robert Walpolen hallituksen kaatumiseen. Vernon jatkoi meriupseerin uraansa eläkkeelle jäämiseensa 1746 saakka. Hän säilyi aktiivisena parlamentissa ja ajoi laivastoasioita aina kuolemaansa 1757 asti.


title: Edward Vernon

text: 1740 hän määräsi merimiestensä päivittäiset rommiannokset laimennettavaksi vedellä. Veden maun peittämiseksi sekoitukseen lisättiin sitrushedelmistä saatua mehua. Vaikka yhteyttä ei heti ymmärretty, Vernonin merimiehet vaikuttivat muiden laivojen miehistöjä terveemmiltä pitkillä matkoilla. Vuonna 1747, muutama vuosi Vernonin rommimääräyksen jälkeen, James Lind todisti sitrushedelmistä saadun C-vitamiinin olevan ratkaiseva keripukin hoito- ja estomuoto. Kuninkaallinen laivasto otti Vernonin juomasekoituksen yleiseen käyttöön ja antoi sille nimeksi "grog" Vernonin lempinimen mukaan, jonka hän sai tarinan mukaan "grogram"-kankaisesta takistaan.


title: Yhdysvallat yleisurheilun maailmanmestaruuskilpailuissa

text: Yhdysvallat on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on MM-kilpailujen menestynein maa. Se on saavuttanut yhteensä 352 mitalia, joista 155 on kultaisia. Yksittäisten MM-kilpailujen mitalitilaston ykkönen se on ollut vuosina 1991–2017 lukuun ottamatta vuosien 2001 ja 2015 kisoja. Kaksissa ensimmäisissä MM-kisoissa Saksan demokraattinen tasavalta menestyi Yhdysvaltoja paremmin. Vuoden 2001 kisojen mitalitilastossa Yhdysvallat putosi jälkikäteen Venäjän taakse toiseksi dopingtapausten vuoksi. Moskovassa 2013 isäntämaa Venäjä oli alun perin mitalitilaston ykkönen, mutta dopinghylkäysten jälkeen se putosi Yhdysvaltain taakse toiseksi Pekingissä 2015 mitalitilaston kärjessä olivat Kenia ja Jamaika.


text: Monien yhdysvaltalaisurheilijoiden dopinginkäyttö on paljastunut 2000-luvulla, ja hylkäyksien myötä MM-kilpailujen tilastoja on moneen kertaan kirjoitettu jälkikäteen uusiksi. Jo vuoden 1993 kisoissa kuulantyöntäjä Mike Stulce menetti pronssimitalinsa dopingkäryn seurauksena, mutta ensimmäinen todella merkittävä dopingtapaus oli Pariisissa 2003 naisten 100 ja 200 metrin juoksut voittaneen Kelli Whiten kiinnijääminen modafiniili-piristeen käytöstä. Whitea lääkinneen Balco-laboratorion toiminnan tutkiminen toi esille uusia dopingtapauksia. White myönsi vuonna 2004 käyttäneensä kolmen vuoden ajan anabolisia steroideja ja epo-hormonia ja hän menetti myös vuoden 2001 MM-mitalinsa, kultaa 4 × 100 metriltä ja pronssia 200 metriltä. Vuonna 2004 dopingin käytöstä tuomittiin myös Calvin Harrison, minkä seurauksena Yhdysvallat menetti 4 × 400 metrin viestijuoksun kultamitalinsa vuodelta 2003. Kuuluisin Balco-tutkinnan seurauksena dopingin käytöstä tuomittu on pikajuoksija Marion Jones, joka menetti vuoden 2001 kisoissa saavuttamansa 200 metrin kulta- ja 100 metrin hopeamitalin. Muita 2000-luvulla jälkikäteen mitalinsa dopingin käytön vuoksi menettäneitä ovat pikajuoksijat Tim Montgomery, Antonio Pettigrew ja Jerome Young.


text: Ennen 2000-luvun dopingkäryjä Yhdysvaltain ja koko MM-kisahistorian menestynein urheilija oli pikajuoksija Michael Johnson, joka saavutti yhdeksän kultamitalia. Hän kuitenkin menetti jälkikäteen vuoden 1999 viestijuoksun kultamitalinsa joukkuetoverien dopingkäryjen vuoksi. Vuonna 2015 hänenkin mitalisaavutuksensa ohitti pikajuoksija Allyson Felix, jolla on vuoden 2017 jälkeen yksitoista kultaa, kolme hopeaa ja kaksi pronssia. Neljännesmaileri LaShawn Merritt on saavuttanut kahdeksan kulta- ja kolme hopeamitalia, ja pikajuoksun lisäksi pituushypyssä menestyneellä Carl Lewisilla on kahdeksan kultaa, yksi hopea ja yksi pronssi. Viiteen kultamitaliin ovat yltäneet pika- ja aitajuoksija Gail Devers (lisäksi kolme hopeaa) sekä pikajuoksijat Sanya Richards-Ross (lisäksi kaksi hopeaa), Jeremy Wariner (lisäksi yksi hopea), Natasha Hastings (lisäksi yksi hopea) ja Maurice Greene. Helsingissä 2005 Yhdysvallat saavutti miesten 200 metrin juoksussa MM-kisahistorian ensimmäisen neloisvoiton. Jo vuoden 1997 MM-kisoissa oli käytössä "villi kortti", eli edellisten MM-kisojen mestarit saivat osallistua kisoihin kolmen urheilijan maakiintiön ulkopuolella, ja tuolloin Michael Johnson voitti ensimmäisenä "villin kortin" urheilijana maailmanmestaruuden 400 metrin juoksussa, jonka loppukilpailussa juoksi neljä yhdysvaltalaista.


title: Merveille Lukeba

text: Merveille Lukeba (s. 30. maaliskuuta 1990) on brittiläinen näyttelijä, joka tunnetaan parhaitaan roolistaan Thomas Tomonena brittiläisessä draamasarjassa "Skins – liekeissä".


title: Merveille Lukeba

text: Lukeba syntyi Kinshasassa, Kongon demokraattisessa tasavallassa ja kasvoi Woolwichissa, Englannissa. Hän puhuu sujuvaa ranskaa ja lingalaa.


title: Merveille Lukeba

text: Hänen näyttelydebyyttinsä oli vuonna 2006 Sierra Leonen lapsisotilas Moseksena palkinnon voittaneessa "Ezrassa". Hän esiintyi ensi kertaa televisiossa vuonna 2007 roolinaan Tre Douglasina ohjelmassa "The Bill".


title: Merveille Lukeba

text: Lukeba on esiintynyt useissa mainoksissa kuten Ford Mondeo -mainoksessa, Tridentissä sekä UEFA:ssa.


title: Merveille Lukeba

text: Hän oli vuoden 2008 helmikuussa lehden "The New York Sun" kannessa.


title: Australiannuolihaukka

text: Australiannuolihaukka ("Falco longipennis") on australialainen pieni jalohaukka.


title: Australiannuolihaukka

text: Linnun pituus on 30–36 cm ja siipien kärkiväli noin 83 cm. Se on päältä harmaa ja alapuolelta punaruskea. Sukupuolet ovat samanvärisiä.


title: Australiannuolihaukka

text: Australiannuolihaukat elävät lähes kaikkialla Australian mantereella sekä Tasmanian itä- ja pohjoisosissa. Osa kannasta talvehtii Indonesiassa ja Papua-Uusi-Guineassa. Lajin elinympäristön ala on 1–10 miljoonaa neliökilometriä ja maailman populaatio on kooltaan 10 000–100 000 yksilöä.


title: Australiannuolihaukka

text: Laji elää pääasiassa valoisissa, harvakasvuisissa metsissä. Saalistuslennoilla se vierailee myös asutuksen piirissä ja pensaikkomailla.


title: Australiannuolihaukka

text: Pesä on korkealla puun latvassa. Naaras munii 2–4 munaa.


title: Australiannuolihaukka

text: Haukat syövät enimmäkseen lintuja, pienistä varpuslinnuista lähes sen itsensä kokoisiin. Hämärissä se saalistaa myös lepakoita ja lentäviä isokokoisia hyönteisiä.


title: Abu Hamza

text: Nimi Abu Hamza voi viitata seuraaviin henkilöihin:


title: Armo Murha

text: Armo Murha (oikealta nimeltään Miika Helander) on tamperelainen rap-artisti, joka muistettiin kyvyistään erityisesti battle-räppärinä. Armo Murhan kiinnostus rap-musiikkia kohtaan alkoi hänen kuullessaan Vanilla Icea, MC Hammeria ja Public Enemyä. Armo Murha on osallistunut Rapin SM -kisoihin kahdesti vuosina 2004 ja 2006. Ensimmäisissä kisoissa hän räppäsi nimellä "Uupunut Taimi". Tuolloin hän selvisi finaaliin, mutta hävisi lopulta Verbaalille. Vuonna 2006 hän kuitenkin voitti. Tuolloin hän räppäsi nimellä "Hellwood".


title: Armo Murha

text: Kevällä 2005 Armo Murha julkaisi internetissä "Eutan aasia" -nimisen albumi. Armo Murha esiintyi myös "Yellowmic" – "Adihasla OST" -levyllä.


title: Armo Murha

text: Urallaan Armo Murha ei koskaan keskittynyt tavallisten kappaleiden tekemiseen,vaan jopa suurin osa hänen sooloalbumistaan sisälsi niin sanottuja dissejä eli ivailuja muita artisteja kohtaan. Armo Murhan tyyli oli aina koruton ja äärimmäisen epäkunnioittava ja hän käytti ilmaisutapanaan sadistista ja tarkoituksellisen mautonta mustaa huumoria.


title: Barcelonan metron linja 11

text: Barcelonan metron linja 11 on Barcelonan metron uusin käytössä oleva linja. Se avattiin vuonna 2003. Linjan pituus on vain 2,1 kilometriä ja sen varrella on viisi asemaa, mutta linjaa on tarkoitus laajentaa pidemmälle Barcelonan suurkaupunkialueelle. Linja on merkitty metrokarttoihin vaaleanvihreällä värillä.


title: Barcelonan metron linja 11

text: Asemien yhteydessä näkyvät vaihtomahdollisuudet muihin metrolinjoihin ja Renfen juniin.


title: Vahanahka

text: Vahanahka, latinaksi "cera" (vaha), on eräillä linturyhmillä esiintyvä ylänokan tyvessä oleva pehmeä päällys. Sieraimet sijaitsevat joko vahanahassa tai sen reunalla. Vahanahka on usein turvonnut, kirkkaanvärinen ja se on joillakin papukaijoilla höyhenten peitossa.


title: Vahanahka

text: Vanhanahkaa tavataan ainakin seuraavissa linturyhmissä: haukat, kihut, papukaijat sekä undulaatilla. Haukkojen vahanahka on yleensä keltainen. Papukaijojen vahanahan väritys vaihtelee suvuittain ja lajeittain, undulaateilla koiraan vahanahka on sininen ja naaraan tavallisesti ruskehtava. Sen väritys voi hieman vaihdella yksilöllisesti ja vuodenajan mukaan. Poikasilla ei vielä ole vahanahkaa.


title: Vahanahka

text: Linnun sieraimet sijaitsevat vahanahan suojassa. Sierainten kautta lintu hengittää ilmaa, joka kulkeutuu nokan kautta hengityselimistöön. Vahanahan uskotaan toimivan aistielimenä linnun käsitellessä ruokaa. Siinä on runsaasti hermoja.


title: Vahanahka

text: Kyyhkyillä on varsinaista vahanahkaa muistuttava muodostuma, joka on kuitenkin turvonnut operculum eli sierainten peite. Muodostuma on yleensä valkoinen.


title: Funicular de Montjuïc

text: Funicular de Montjuïc on funikulaari Barcelonan kaupungissa Kataloniassa. Se yhdistää Paral·lelin metroaseman Montjuïc-kukkulalla sijaitsevaan Parc de Montjuïcin asemaan. Funikulaari on integroitu Barcelonan metron lippujärjestelmään ja se on myös merkitty kaupungin metrokarttoihin. Sitä liikennöi myös useimmista metrolinjoista vastaava Transports Metropolitans de Barcelona. Rata otettiin käyttöön vuonna 1928. Funikulaari kunnostettiin vuoden 1992 Barcelonan olympialaisia varten, sillä monet kisojen suorituspaikoista sijaitsevat Montjuïcilla. Nykyisin radan pituus on 758 metriä ja matka-aika noin 2 minuuttia.


title: Funicular de Montjuïc

text: Talvena 2015–2016 rata on suljettu kunnostustöiden takia, ja avattaneen uudelleen huhtikuun 2016 lopulla. Remontin aikana liikennöidään korvaavaa bussilinjaa.


title: Michael Steger

text: Michael Mateus Steger (s. 27. toukokuuta 1980) on amerikkalainen televisio- ja elokuvanäyttelijä.


title: Michael Steger

text: Steger on kolmas neljästä lapsesta, ja hän kasvoi keskitasoisessa perheessä. Hänen äitinsä on kirjanpitäjä. Hänessä on sekä etelä-aasialaista, itävaltalaista että norjalaista verta. Steger harjoitteli kamppailulajeja koko lapsuusikänsä, ja kahdeksantoistavuotiaana saavutti ensimmäisen mustan vyönsä Tae Kwon Do:ssa.


title: Michael Steger

text: Steger aloitti uransa esiintymällä muutamissa mainoksissa ja vierailemassa "VR Troopers" -sarjassa vuonna 1994. 2005 hän esiintyi elokuvassa "3 Girls and the Golden Cocoon" ja esiinnyttyään Sniperinä "NCIS Rikostutkijat -sarjassa" vuonna 2005, hän sai vuonna 2007 pysyvän roolin tv-sarjassa "The Winner".


title: Michael Steger

text: 2007 Steger oli ollut mukana muutamissa Disney Channelin tuotannoissa. Hän vieraili ohjelmissa "Hannah Montana", "Cory in the House" ja sai myös roolin Disney Channelin elokuvasta "", joka julkistettiin 22. elokuuta 2008. Hän on ollut myös vierailevana tähtenä "Criminal Minds" -ohjelmassa. Hannah Montanassa Steger oli jaksossa Everybody Was Best Friend-Fighting, ja Cory in the Housessa jaksossa Macho Libre.


title: Michael Steger

text: Tällä hetkellä hän esittää Navid Shirazia sarjassa "90210".


title: Ammunta kesäolympialaisissa 1900 – miesten 50 metrin vapaapistoolin joukkuekilpailu

text: Miesten 50 metrin vapaapistoolin joukkuekilpailu kesäolympialaisissa 1900 käytiin 1. elokuuta. Kilpailuun osallistui neljä maata, joista jokaisen joukkueessa oli viisi urheilijaa. Mitalit annettiin myös parhaille henkilökohtaisille onnistujille, mutta samoja pisteitä käytettiin joukkuekilpailuun. Kilpailun voitti Sveitsi.


title: Rivadavia-luokka (taistelulaiva)

text: Rivadavia-luokka oli Argentiinan laivaston taistelulaivaluokka, joka tilattiin Brasilian tilattua 1907 kaksi tai mahdollisesti kolme taistelulaivaa. Alusten nimet kunnioittavat Mariano Morenoa, joka oli Argentiinan ensimmäinen pääministeri sen itsenäistyttyä Espanjasta ja Bernardino Rivadaviaa, joka oli ensimmäinen presidentti.


title: Rivadavia-luokka (taistelulaiva)

text: Aluksista "ARA Rivadavia" ja "ARA Moreno" laskettiin vesille 1911, mutta kolmatta ei koskaan tilattu, kun Brasilia ilmoitti jättävänsä kolmannen aluksensa hankkimatta.


title: Rivadavia-luokka (taistelulaiva)

text: Argentiinan laivastosta koottiin 1908 kontra-amiraali Betbederin johtama lähetystö, joka toimitti merkittävimmille brittiläisille telakoille tarjouspyynnön kahdesta taistelulaivasta ja mahdollisesta optiosta kolmannen tilaamiseksi. Lisäksi suunnitelmiin kuului kuuden hävittäjän ja kahdentoista torpedoveneen hankinta.


title: Rivadavia-luokka (taistelulaiva)

text: Suunnittelu jätettiin avoimeksi, mutta sen tuli vastata viimeisimpiä innovaatioita tarjouksen tekevältä telakalta. Kaikkiaan tarjouspyyntö jätettiin viidelletoista telakalle Yhdysvalloissa, Britanniassa, Ranskassa, Italiassa ja Saksassa. Tarjoukset analysoitiin ja sopimus allekirjoitettiin 22. tammikuuta 1910 yhdysvaltalaisen Fore River Companyn kanssa, jolloin kilpailussa hävinneet suuttuivat liikesalaisuuksien vuotamisesta lopullista hanketta suunniteltaessa.


title: Rivadavia-luokka (taistelulaiva)

text: Fore River voitti tarjouksensa edullisuuden perusteella (2214000 puntaa alus eli 224000 puntaa edullisempi kuin lähin kilpailija) ja osittain Yhdysvaltojen poliittisen merkityksen vuoksi.


title: Rivadavia-luokka (taistelulaiva)

text: Tarjouskilpailun kautta saatujen tietojen vuoksi alusten rakenteissa on havaittavissa monien tuon ajan parhaiden alusten piirteitä.


title: Rivadavia-luokka (taistelulaiva)

text: Alusten suojana oli panssaroitu pääkansi, jonka paksuus oli 3 tuumaa ammusvarastojen ja konehuoneiden kohdalla. Samoin aluksen kyljet oli rakennettu viistoiksi suojan lisäämiseksi. Ylemmän kannen panssarointi 1,5 tuumaa, jota suojasi etummaisen ja takimmaisen tornin väliä. Kylkiä suojasi 240 jalkaa pitkä panssarivyö, joka oli 8 jalkaa korkea, mistä 3,25 jalkaa oli vesirajan alapuolella aluksen ollessa normaalisti kuormattuna. Panssarin paksuin osa oli 11 tuumaa oli rajoitettu ylimpään kahteen jalkaan, joka oli valssattu viisi tuumaiseksi alareunaan mentäessä.


title: Rivadavia-luokka (taistelulaiva)

text: Kylkipanssaroinnin yläpuolella 8-9-tuumainen vyö, jonka pituus oli 400 jalkaa ja joka oli kytketty kuusituumaiseen tykkikanteen. Panssarivyön keulan ja peränpuolella oli viiden ja neljän tuuman panssarointi. Aputykkien asemien panssarointi oli yhdeksän tuumaa ja tykkitornien etukilvet 12 tuumaa ja kolmen tuuman katto.


title: Rivadavia-luokka (taistelulaiva)

text: Torpedoita vastaan alukseen oli rakennettu kolmituumaiset laipiot. Aluksen konehuoneiden ja ammusvarastojen lattiat oli suojattu 0,75 tuuman panssaroinnilla, jota ei oltu kopioitu mistään saadusta tarjouksesta. Lattioiden suojaamiseen käytetty teräs painoi noin 680 tonnia, joka oli pieni osa suojan 7600 tonnin kokonaismassasta eli suojaan käytettiin 27,4 % uppoumasta.


title: Rivadavia-luokka (taistelulaiva)

text: Konehuoneiden sijoittelu oli lähes vastaava kuin Cunibertin uudessa "Dante Alighierissä", joka oli juuri rakenteilla ja ilmoituksen mukaan maailman nopein taistelulaiva (23 solmua). Aluksiin asennettiin turbiinihuoneiden ja keskitornin ammusvarastojen väliin kaksi ryhmää kattiloita. Voimanlähteenä oli kolmiakselinen Curtis turbiinijärjestelmä, joka tuotti 39000 hevosvoimaa ja 23 solmun nopeuden. Alusten Babcock-kattilat toimivat sekapolttoaineella.


title: Rivadavia-luokka (taistelulaiva)

text: Alusten pääaseina oli kaksitoista 12 tuuman tykkiä sijoitettuina kaksoistorneihin. Tornien asettelu oli sekoitus Yhdysvaltalaista ja Eurooppalaista laivanrakennusta. Etummainen ja takimmainen torni olivat yliammuttavissa ja keskitornit ampuivat sivuille 100 asteen kulmassa kylkeen nähden, mutta ainoastaan teoriassa suupaineen aiheuttamien ongelmien vuoksi. Tykit olivat muutettuja Bethlehem-versioita normaaleista Yhdysvaltain laivaston 12 tuuman Mk7 tykeistä ja niiden pituus oli 50 kaliiperia. Ammuksen paino oli 870 paunaa. Alusten ammusvarastoissa oli 120 kranaattia kullekin 12 tuuman tykille.


title: Rivadavia-luokka (taistelulaiva)

text: Alusten apuaseina oli kaksitoista 6 tuuman tykkiä, jotka oli asennettu kahta puolta alusta kuusi kummallekin kyljelle kasematteihin pääkannelle. Tykit olivat Betlehemin 50 kaliiperin aseita, jotka ampuivat 105 paunan kranaatteja maksimissaan kahdeksan laukausta minuutissa. Lisäksi alukselle asennettiin kuusitoista neljän tuuman yksittäin asennettuna. Tykeistä kaksi keulaan ja perään, pari kunkin tornin katolle lukuun ottamatta A- ja Y-torneja, joiden yli mahdollisesti ammutaan sekä kaksi etummaisen ja takimmaisen tulenjohtopaikan sivuille. Aluksilla oli 300 laukausta kullekin 6 tuuman tykille.


title: Rivadavia-luokka (taistelulaiva)

text: Aluksiin asennettiin vesirajan alapuolelle kaksi 21 tuuman torpedoputkea, joihin yhteensä 16 Whitehead-torpedoa.


title: Ideal

text: Ideal on brittiläinen, mustaa komediaa edustava tv-sarja, jota esitettiin alun perin BBC Three -kanavalla. Sarjan loi Graham Duff ja sen tuottivat BBC Comedy North ja Baby Cow Productions. Pääroolia, kannabisdiileri Mozia esittää Johnny Vegas. Sarjaa tehtiin vuosina 2005–2011.


title: Ryan Eggold

text: Ryan James Eggold (s. 10. elokuuta 1984) on televisio- ja elokuvanäyttelijä. Hänet tunnetaan roolista Ryan Matthewsina televisiosarjassa "90210", Tom Keenin roolista NBC:n televisiosarjassa "The Blacklist" sekä sen pohjalta tehdyssä lyhytikäisessä spin-off-sarjassa "".


title: Ryan Eggold

text: Eggold syntyi vuonna 1984 eteläisessä Kaliforniassa ja kävi koulunsa Santa Margaritan katolisessa high schoolissa. Myöhemmin hän opiskeli teatteria Etelä-Kalifornian yliopistossa 2006. Eggold on myös muusikko, joka säveltää, soittaa kitaraa ja pianoa sekä laulaa yhtyeessään.


title: Ryan Eggold

text: Eggoldilla oli pitkäaikaisia rooleja ohjelmissa "Tunteita ja tuoksuja", "Entourage", "Out of Jimmy’s Head", "Perhesiteet" ja "Veronica Mars" ennen kuin sai ensimmäisen vakituisen roolinsa televisiosarjasta "Dirt".


title: Ryan Eggold

text: Eggold teki lavadebyyttinsä vuonna 2006 Nick Martinin ohjaamassa näytelmässä "Dead End". Hän on esiintynyt myös "Leipzigin" tuotannoissa sekä "Marat/Sadessa".


title: Ryan Eggold

text: Eggold esitti englanninopettaja Ryan Matthewsia sarjassa "90210", vaikka oli vain hieman vanhempi kuin hänen oppilaitaan esittävät näyttelijät. Syksystä 2013 vuoteen 2017 hän esitti säännöllisesti Tom Keeniä NBC:n suositussa rikosdraamasarjassa "The Blacklist".


title: Storm over Everest

text: Storm over Everest on vuonna 2008 valmistunut David Breashearsin ohjaama dokumenttielokuva. Elokuva käsittelee toukokuussa 1996 tapahtunutta onnettomuutta Mount Everestillä, jossa menehtyi vuorikiipeilijöitä kolmesta kiipeilijäryhmästä.


title: Storm over Everest

text: Dokumenttielokuvassa on materiaalia, joka on kuvattu Mount Everestillä vuonna 2004. Tuolloin tarkoituksena oli tehdä tositapahtumiin perustuva elokuva, jonka ohjaisi Stephen Daldry. Breashearsin mukaan tämä elokuva on nykyisin työn alla Universal-yhtiössä. Breashearsin viittaamaa elokuvaa ohjaa nyt David Fincher ja Stephen Daldry mainitaan lähdemateriaalin tekijänä. .


title: Storm over Everest

text: Vuonna 2004 Mount Everestillä elokuvaa tekemässä olivat mm. vuorikiipeilijät Veikka Gustafsson ja Ed Viesturs.


title: Íþróttabandalag Akraness

text: Íþróttabandalag Akraness (usein muodossa ÍA Akranes tai ÍA) on vuonna 1946 perustettu islantilainen urheiluseura, jonka lajivalikoimaan kuuluvat jalkapallo, koripallo, voimistelu, golf, ratsastus, lentopallo, keilailu, karate, sulkapallo ja uinti.


title: Íþróttabandalag Akraness

text: ÍA on yksi Islannin menestyneimmistä jalkapallojoukkueista. Vaikka seura pelaa nykyisin Islannin toiseksi korkeimmalla sarjatasolla, 1. deild karlassa, on se muun muassa voittanut maan mestaruuden 18 kertaa ja maan cupin yhdeksän kertaa.


title: Ruskojalohaukka

text: Ruskojalohaukka ("Falco berigora") on australialainen jalohaukka.


title: Ruskojalohaukka

text: Linnun pituus on 41–51 cm ja paino keskimäärin 530 g. Sen höyhenpuku koostuu ruskean eri sävyistä ja eri alueiden lintujen väritys vaihtelee hyvin tummista vaaleisiin yksilöihin. Naaras on koirasta suurempi mutta puvultaan saman värinen.


title: Ruskojalohaukka

text: Ruskojalohaukat elävät Australian mantereella, Papua-Uusi-Guineassa ja Indonesian kaakkoisosissa. Sen elinympäristön ala on 1–10 miljoonaa neliökilometriä ja populaation koko on 100 000–1 000 000 yksilöä. Se on enimmäkseen paikkalintu.


title: Ruskojalohaukka

text: Lajin löytää kaikkialta paitsi sulkeutuneista metsistä. Yleisin se on avoimilla ruohotasangoilla ja viljelysmailla, ja se saalistaa usein asutuksen läheisyydessä.


title: Ruskojalohaukka

text: Pesä on tavallisesti jonkun toisen haukkalajin vanhassa pesässä, mutta se voi myös rakentaa itse risupesän puuhun. Naaras munii 2–6, yleensä kolme munaa, joita molemmat puolisot hautovat yhteensä kuukauden. Molemmat emot hoitavat ja ruokkivat poikasia, jotka jättävät pesän noin 45 päivän ikäisinä.


title: Ruskojalohaukka

text: Ruokavalio koostuu pääosin pikkunisäkkäistä, hyönteisistä, liskoista, harvemmin linnuista.


title: Laureana di Borrello

text: Laureana di Borrello on kunta Italiassa Calabrian aleella Reggio di Calabrian metropolikaupungissa.


title: Uuden-Granadan kuningaskunta

text: Uuden-Granadan kuningaskunta () oli Espanjan hallintoalue Etelä-Amerikan pohjoisosassa. Siihen kuului joukko espanjalaisia siirtokuntia, joita hallittiin Bogotássa olevasta kuninkaallisesta kansliasta ("Audiencia") käsin. Uuden-Granadan kuningaskunta oli alun perin osa Perun varakuningaskuntaa, kunnes se liitettiin Uuden-Granadan varakuningaskuntaan ensimmäisen kerran 1717 ja tauon jälkeen pysyvästi vuonna 1739. Se lakkasi olemasta Uuden-Granadan varakuningaskunnan kanssa Kolumbian itsenäistyttyä 1819.


title: Uusi-Granada

text: Uusi-Granada tarkoittaa seuraavia asioita:


title: Miesten trap kesäolympialaisissa 1900

text: Miesten trap-ammunta kesäolympialaisissa 1900 käytiin 15. – 17. heinäkuuta. Kilpailuun osallistui 31 urheilijaa kolmesta eri valtiosta. Jokainen ampuja ampui 20 laukausta ja joka osumasta sai pisteen. Kilpailun voitti Ranskan Roger de Barbarin.


title: Miesten trap kesäolympialaisissa 1900

text: Ei ole tiedossa, miten tasatilanne ratkaistiin mitalistien järjestyksen selville saamiseksi. Myös tulokset sijasta 18 eteenpäin ovat kadonneet.


title: Yhdystie 11888

text: Yhdystie 11888 eli Koskenkyläntie on Loviisassa sijaitseva yhdystie, joka yhdistää Koskenkylän ja Liljendalin taajamat toisiinsa. Tie oli kokonaisuudessaan osa valtatietä 6 1980-luvulle asti, jolloin Porvoon ja Koskenkylän välinen moottoriliikennetie valmistui. Moottoriliikennetien yhteydessä rakennettiin uusi kolmen kilometrin osuus tavallista kaksikaistaista tietä valtatien 7 ja alkuperäisen 6-tien risteyksen välille, jolloin Koskenkylän taajama jäi hieman syrjään uudesta tiestä. Tieosuus seututien 167 risteyksen pohjoispuolelta Liljendaliin puolestaan oli osa valtatietä 6 aina vuoteen 2004 asti, jolloin Koskenkylän ja Liljendalin välille valmistui kokonaan uudella linjauksella kulkeva leveäkaistatie. Paikallistie 11888 lieneekin Suomen ainoita teitä, joiden tieluokitus on laskettu suoraan valtatiestä paikallistieksi.


title: Yhdystie 11888

text: Nykyään tien merkitys on liikenteellisesti melko vähäinen ja se palveleekin lähinnä vain haja-asutusalueiden paikallisliikennettä, mutta sitä voidaan käyttää myös valtatie 6:n rinnakkaistienä.


title: Toinen maailma

text: Toinen maailma on kylmän sodan päättymisen jälkeen käytöstä poistunut käsite, jolla tarkoitettiin länsimaiden eli ”ensimmäisen maailman” ja kehitysmaiden eli ”kolmannen maailman” väliin kehitystasoltaan sijoittuneita valtioita. Käytännössä toinen maailma käsitti Neuvostoliiton, sen vaikutuspiiriin kuuluneet Itä-Euroopan sosialistimaat sekä Kiinan. Usein Kiina pidettiin kuitenkin erillään toisesta maailmasta, ja se muodosti monen tutkijan mukaan oman kokonaisuutensa.


title: Öölanninpäivännouto

text: Öölanninpäivännouto ("Helianthemum oelandicum") on päivännoutokasveihin kuuluva keltakukkainen kasvilaji. Se kasvaa noin 10–20 cm korkeaksi ja sitä tavataan Öölannin alvareilla. Öölanninpäivännouto on kasvutavaltaan mätästävä ja sen varsi on rento tai koheneva. Sen lehdet ovat pieniä, noin senttimetrin pituisia ja korvakkeettomia. Ne sijaitsevat kasvin varressa vastakkaisesti. Öölanninpäivännoudon kukat ovat keltaisia ja tukilehdellisiä. Lisäksi kukkien terälehdet ovat hieman taakäänteisiä. Se kukkii kesäkuussa. Öölanninpäivännoutoa ei tavata Pohjoismaissa Öölannin ulkopuolella.


title: Öölanninpäivännouto

text: Öölanninpäivännoudosta on olemassa kaksi muunnosta eli villaöölanninpäivännouto ("Helianthemum oelandicum" var. "canescens") ja kaljuöölanninpäivännouto ("Helianthemum oelandicum" var. "oelandicum").


title: Wild Man Fischer

text: Larry ”Wild Man” Fischer (syntyjään Lawrence Wayne Fischer; 6. marraskuuta 1944 – 16. kesäkuuta 2011) oli yhdysvaltalainen lauluntekijä. Hänet tunnetaan yhtenä ensimmäisistä niin sanotun outsider-musiikin edustajista.


title: Wild Man Fischer

text: Fischer syntyi Los Angelesissa, Kaliforniassa. Fischerin isä kuoli hänen ollessaan nuori ja hänellä diagnosoitiin paranoidinen skitsofrenia. Lempinimen ”Wild Man” hän on kertonut saaneensa soul-laulaja Solomon Burkelta, jonka kanssa hän on väittänyt esiintyneensä muutamaan otteeseen jo ennen levytysuransa alkua.


title: Wild Man Fischer

text: Fischer esitti improvisoituja laulujaan Los Angelesissa katumuusikkona ilman säestystä, kunnes muusikko Frank Zappa kiinnostui hänen musiikistaan. Hän tuotti Fischerin ensimmäisen albumin "An Evening with Wild Man Fischer" ja hänen Bizarre-levy-yhtiönsä julkaisi sen vuonna 1968. Fischer itse ei osannut soittaa mitään instrumenttia, mutta Zappan Mothers of Invention -yhtye soittaa osan albumin kappaleista taustalla. "Rolling Stone" -lehti julkaisi albumista myönteisen arvostelun ja se saavutti kulttisuosiota, mutta Frank Zappan leski Gail Zappa on kieltäytynyt julkaisemasta albumia CD:nä, väittäen että se on ”huono esimerkki” Zappan töistä.


title: Wild Man Fischer

text: 1970-luvulla Fischer siirtyi Rhino Records -levy-yhtiölle, joka julkaisi hänen kolme viimeistä albumiaan. Hänen singlensä ”Go to Rhino Records” oli yhtiön ensimmäinen levyjulkaisu. 1980-luvun puolivälissä hän lopetti osittain musiikinteon ja esiintymiset, muutamia esiintymisiä lukuun ottamatta.


title: Wild Man Fischer

text: Vuonna 1999 Rhino Records julkaisi CD-kokoelman, joka sisältää kaiken Fischerin Rhino Recordsille levyttämän tuotannon. Fischer on esiintynyt muutamaan kertaan televisiossa, ohjelmissa "Rowan & Martin's Laugh-In" vuonna 1968 sekä "Jimmy Kimmel Live!" vuonna 2004. Hänestä on julkaistu sarjakuvakirja "The Legend of Wild Man Fischer" (2004) ja häntä käsittelevä dokumentti "Derailroaded: Inside The Mind Of Wild Man Fischer" sai ensi-iltansa vuonna 2005.


title: Wild Man Fischer

text: Fischer kuoli kesäkuussa 2011 sydämen vajaatoimintaan Los Angelesissa 66-vuotiaana.


title: Valenciennes

text: Valenciennes on kaupunki Pohjois-Ranskassa lähellä Belgian rajaa Nordin departementissa. Kaupungin läpi virtaa Schelde-joki. Kaupungissa on noin 40 000 asukasta (1994). Agglomeraation asukasluku on noin 351 000 (1994). Kaupunki tunnettiin aikanaan pitsinnypläyksestä.


title: Valenciennes

text: Kaupunki on yksi Ranskan tärkeimmistä kivihiilialueista ja siellä on rauta- ja terästeollisuutta. Vuonna 2001 Toyota perusti kaupunkiin tehtaan, jossa kootaan Toyota Yaris-autoja.


title: Valenciennes

text: Valenciennes FC on kaupungissa toimiva jalkapalloseura.


title: Tioeetterit

text: Tioeetteri tai "orgaaninen sulfidi" on yhdiste tai funktionaalinen ryhmä, jossa rikissä (S) on kaksi alkyyliryhmää. Rakenteeltaan tioeetterit muistuttavat eetteriyhdisteitä, ja niiden ominaisuudet muistuttavat toisiaan. Alkyylitioeettereillä on tyypillisesti epämiellyttävä haju ja alhainen hajukynnys. Yksinkertaisin tioeetteri on esim. punajuuren, kaalin ja meren hajusta tuttu dimetyylisulfidi (CHS). Tioeetteriryhmän sisältävät esimerkiksi luonnollinen aminohappo metioniini tai B7-vitamiini eli biotiini.


title: Tioeetterit

text: Tioeetterien kemia poikkeaa ilmeisimmin eettereistä siinä, että ne voidaan hapettaa suhteellisen helposti, jolloin muodostuu sulfoksideja (RSO) tai sulfoneja (RSO). Esimerkiksi dimetyylisulfidin voi helposti hapettaa vetyperoksidilla (HO):


title: Tioeetterit

text: Toisekseen tioeetterit ovat muutenkin reaktiivisempia. Eettereiden alkylointi on hankalaa, mutta tioeettereistä saa helposti tehtyä sulfoniumsuoloja:


title: Tioeetterit

text: Samasta syystä tioeetterit muodostavat myös metallikomplekseja.


title: Kaakonkulma

text: Kaakonkulma on suomalainen paikallislehti, joka ilmestyy kerran viikossa. Kaakonkulma on perustettu vuonna 1968 ja se on pääasiassa Virolahden, Miehikkälän ja Ylämaan (osa Lappeenrantaa) paikallislehti. Lehden tilauksista jopa yli puolet menee ydinlevikkialueen ulkopuolelle, esimerkiksi Kotkaan, Haminaan ja pääkaupunkiseudulle. Kaakonkulman entinen päätoimittaja Osmo Havuaho nimitettiin vuoden 2009 lopulla Virolahden kunnan kunnanjohtajaksi, joten hän jätti paikkansa ja joulukuussa 2009 Kaakonkulman uutena päätoimittajana aloitti Jukka Kinnunen.


title: Kaakonkulma

text: Kaakonkulman omistaja Sanoma myi muiden paikallislehtiensä mukana myös Kaakonkulma-lehden Länsi-Savo-konsernille joulukuussa 2010. Vuoden 2011 alusta alkaen Kaakonkulman on omistanut Länsi-Savo-konserniin kuuluva Etelä-Savon Paikallislehdet Oy, joka muutti kaupan yhteydessä nimensä ESV-Paikallismedia Oy:ksi.


title: Kaakonkulma

text: Kaakonkulman levikki on ollut hiljaisessa laskussa koko 2000-luvun ajan. Vuonna 2001 Kaakonkulman levikki oli 5336 kappaletta. Viiden tuhannen kappaleen raja alitettiin vuonna 2009, jolloin lehden levikki oli enää 4914 kappaletta, mikä oli vuoteen 2008 verrattuna yli sata vähemmän.


title: Cluvius Rufus

text: Marcus Cluvius Rufus oli roomalainen poliitikko ja historioitsija. Hänen teoksensa ei ole säilynyt nykypäivään. Hän oli konsulina Caligulan aikana ja seurasi Neron mukana tämän Kreikan-matkallaan. Hänen teoksensa käsitteli ilmeisesti ainakin Neron hallituskautta ja esimerkiksi Tacitus käytti häntä lähteenään. Hän oli Hispania Tarraconensiin maaherrana vuonna 69 ja kannatti sisällissodassa Othoa.


title: Hopeajalohaukka

text: Hopeajalohaukka ("Falco hypoleucos") on australialainen uhanalainen jalohaukka.


title: Hopeajalohaukka

text: Linnun pituus on 30–45 cm, siipien kärkiväli 85–95 cm ja paino 350–600 g. Naaras on koirasta kookkaampi. Sen höyhenpuku on pääosin harmaa, vatsapuoli on valkoinen ruskehtavin viiruin. Vahanahka, paljas alue silmän ympärillä ja mustakärkinen nokka ovat keltaiset ja koivet oranssinkeltaiset. Sukupuolet ovat samanvärisiä.


title: Hopeajalohaukka

text: Hopeajalohaukat elävät Itä- ja Pohjois-Australiassa ja ovat eräs mantereen harvinaisimmista petolinnuista. Lajin populaatio on kooltaan noin tuhat pesivää paria eli noin 5 000 yksilöä.


title: Hopeajalohaukka

text: Hopeajalohaukat asuvat kuivilla seuduilla, sekä harvapuustoisissa metsissä, akasiapensaikoissa että ruohotasangoilla.


title: Hopeajalohaukka

text: Pesä on puussa jonkun toisen lintulajin vanhassa pesässä. Munamäärä on kaksi tai kolme.


title: Hopeajalohaukka

text: Ruokavalio koostuu pääosin linnuista, etenkin papukaijoista ja kyyhkyistä. Sille kelpaavat myös matelijat, pikkunisäkkäät ja hyönteiset.


title: Mustajalohaukka

text: Mustajalohaukka ("Falco subniger") on kookas australialainen jalohaukka.


title: Mustajalohaukka

text: Linnun pituus on 45–55 cm ja paino keskimäärin 750 g. Naaras on koirasta kookkaampi. Sen höyhenpuku on pääosin noenmusta tai tummanruskea, kurkku on vaaleampi, ja nokka sekä koivet ovat sinertävänvalkoiset. Sukupuolet ovat samanvärisiä.


title: Mustajalohaukka

text: Mustajalohaukat elävät pääosassa Australiaa, ne puuttuvat kuitenkin mantereen läntisistä osista ja Tasmaniasta. Lajin elinympäristön ala on 1–10 miljoonaa neliökilometriä ja sen populaatio on kooltaan vähintään 10 000 yksilöä.


title: Mustajalohaukka

text: Mustajalohaukat asuvat jokivarsien metsissä ja eristyneissä metsiköissä kuivilla seuduilla.


title: Mustajalohaukka

text: Pesä on korkealla puussa jonkun toisen lintulajin vanhassa pesässä. Munamäärä on kolme tai neljä ja haudonta-aika 33 päivää. Poikaset jättävät pesän lentokykyisinä 42 päivän ikäisinä. Naaras hoitaa pääosan haudonnasta ja poikasten hoidosta koiraan keskittyessä perheen ravinnon hankintaan.


title: Mustajalohaukka

text: Ruokavalio koostuu pääosin linnuista, matelijoista, pikkunisäkkäistä ja hyönteisistä. Toisinaan sille kelpaavat myös raadot.


title: ARA Independencia

text: ARA Indepencia (viirinumero V-1) oli Argentiinan laivaston Britannialta 1959 ostama Colossus-luokan lentotukialus "Warrior".


title: ARA Independencia

text: "Warriorin" alkuperäisenä nimenä oli "Brave", kun rakennustyöt Harland and Wolffin telakalla Belfastissa Pohjois-Irlannissa aloitettiin. Alus oli suunniteltu palvelemaan Intian valtamerellä, joten sen kansille sijoitettuihin järjestelmiin ei asennettu lämmittimiä. Alus laskettiin vesille 20. toukokuuta 1944 ja se valmistui 24. tammikuuta 1946.


title: ARA Independencia

text: Alus siirrettiin valmistuessaan Kanadan laivastolle nimellä "Warrior". Kanadan laivasto totesi 1947 lämmittimien puuttumisen ongelmalliseksi Pohjois-Atlantilla. Kanada ilmoitti aluksen olevan sopimaton heille pyytäen paremmin laivastolleen sopivaa Majestic-luokan lentotukialusta "Magnificentia".


title: ARA Independencia

text: "Warrior" palautettiin Kuninkaalliselle laivastolle ja se otettiin palvelukseen 23. maaliskuuta 1948 samalla nimellä. Alus siirrettiin telakalle Devonportiin, missä sen lentokannelle asennettiin kumikate, jotta aluksella voitiin testata laskutelinettömien koneiden käyttöä. Laskutelinettömänä koneena käytettiin De Havilland Sea Vampirea. Testit olivat onnistuneet, mutta sitä ei siirretty palveluskäyttöön.


title: ARA Independencia

text: Alus sijoitettiin syyskuussa 1949 reserviin, josta se palasi palvelukseen kesäkuussa 1950 kuljettamaan joukkoja ja kalustoa Korean sotaan. Alus vietti pääosan vuosista 1952-1953 Devonportissa telakalla, minkä jälkeen se palasi palvelukseen. Alus siirrettiin 14. joulukuuta 1954 uudestaan huoltoon, jossa alukselle asennettiin viistolentokansi testausta varten.


title: ARA Independencia

text: "Warrior" osallistui brittien ensimmäiseen vetupommikokeeseen operaatio Grappleen, missä sen kannella oli kourallinen helikoptereita sekä Grumman Avenger As.4 koneita. Koneiden tarkoituksena oli kerätä näytteitä. Operaation päätyttyä kalusto upotettiin saastuneina mereen. Paluumatkalla alus poikkesi Argentiinaan, jossa aluksen toimintaa esiteltiin Argentiinan laivastolle.


title: ARA Independencia

text: Alus poistettiin 1958 palveluksesta ja se asetettiin myyntiin. Alus myytiin 4. heinäkuuta 1958 Argentiinalle. Alus siirrettiin 24. heinäkuuta Portsmouthiin telakalle huoltoon ja se nimettiin "Independenciaksi".


title: ARA Independencia

text: Argentiinan hallitus osti 4. heinäkuuta 1958 "Warriorin" Britanniasta. Osa aluksen hinnasta katettiin taistelulaivojen "Moreno" ja "Rivadavia" sekä panssariristeilijä "Pueyrredonin" myynnistä saaduilla varoilla. Alus siirrettiin 24. heinäkuuta Portsmouthiin telakalle huollettavaksi ja se nimettiin 6. elokuuta "Independenciaksi". Syyskuussa 26 upseeria ja 300 miehistönjäsentä Argentiinan laivastosta, jotka olivat matkustaneet Argentiinasta "Bahia Suen Sucesolla", nousivat alukseen tutustuakseen alukseen ja sen järjestelmiin. Aluksella nostettiin ensimmäisen kerran Argentiinan lippu 4. marraskuuta ja se purjehti 8. joulukuuta 1959 Portsmouthista koeajoihin ja kaksi päivää myöhemmin se aloitti purjehduksen Buenos Airesiin.


title: ARA Independencia

text: Argentiinan laivaston ilmavoimat aloittivat 8. kesäkuuta 1959 operoinnin aluksella siten jo ennen aluksen palvelukseen ottoa 8. heinäkuuta. Aluksi laivue koostui vanhoista Yhdysvaltain laivaston F4U-5 ja F4U-5N Corsair hävittäjistä. Lokin siipinen koneita ensin täydennettiin ja sitten ne korvattiin kuudella S2F-1 Trackerillä ja muutamalla Yhdysvalloista hankitulla HSS-1 kuljetushelikopterilla. Corsairit poistuivat palveluksesta vuoden 1965 lopulla, jolloin maa oli viimeinen koneita edelleen käyttänyt.


title: ARA Independencia

text: Laivaston ilmavoimilla oli myös F9F-2 Panther ja F9F-8T Cougar koneita, mutta aluksen katapultti oli riittämätön koneiden ilmaan saattamiseen. Yksi F9F-2 kone laskeutui alukselle, mutta se nostettiin nosturilla pois alukselta ja siirrettiin maihin.


title: ARA Independencia

text: Kun Argentiinan laivasto otti 1969 palvelukeen uuden lentotukialuksen "Veinticinco de Mayo", "Independencia" siirrettiin reserviin. Alus romutettiin maaliskuussa 1971.


title: Satunnaisia sankareita

text: Satunnaisia sankareita on Stephen Frearsin ohjaama komediaelokuva vuodelta 1992. Sen pääosia näyttelevät Dustin Hoffman, Geena Davis sekä Andy García.


title: Satunnaisia sankareita

text: Chicagolainen pikkuroisto Bernie LaPlante (Hoffman) on perheensä hylkäämä mies, jota uhkaa vankilatuomio. Eräänä yönä Bernien eteen putoaa matkustajalentokone, ja hän päättää hetken mielijohteesta mennä pelastamaan useita ihmisiä. Kuuluisuus suurena sankarina ei Bernieta kiinnosta pätkän vertaa, ja hän lähteekin vähin äänin pois paikalta. Kun media (tv-toimittajana Davis) lahjoittaa miljoona dollaria pelastajalle, jos tämä antaa ilmi henkilöllisyytensä koko kansalle, päättää pultsari John Bubber (Garcia) tarttua tilaisuuteen ja esittää sankaria. Berniella on edessään tiukat paikat yrittäessään vakuuttaa olevansa se ihka-aito sankari.


title: Satunnaisia sankareita

text: "Video-oppaassa" vuodelta 1994 Bello Romano sanoo viihdyttävän mutta epätasaisen tragikomedian sisältävän oivaa piikittelyä median suuntaan. Hän antaa "Satunnaisille sankareille" kolme tähteä viidestä, mikä vastaa sanallista arviota ”hyvä”.


title: Not Again

text:
Not Again on Sunrise Avenuen toinen single toukokuussa 2009 julkaistulta Popgasm -nimiseltä albumilta. Single jaettiin radioille kesäkuussa 2009 ja digitaalisesti se julkaistiin heinäkuun lopussa.
Kappaleeseen kuvattu musiikkivideo julkaistiin elokuussa 2009. Video on kuvattu Islannissa. Koska samalla reissulla kuvattiin video myös "Welcome to My Life" -kappaleeseen, ei "Not Again" -videoon panostettu aivan sataprosenttisesti. Sunrise Avenuen laulajan, Samu Haberin, mukaan yhtye onkin saanut negatiivista palautetta; videota on mm. sanottu tylsäksi.


title: Laihia (Lappeenranta)

text: Laihia on kaupunginosa Lappeenrannan keskustaajaman itäosassa. Se tunnetaan myös nimellä Pontus ruotsalaisen sotapäällikön Pontus De la Gardien mukaan. Kaupunginosan väkiluku on 1 198, ja sen naapurikaupunginosia ovat Kanavansuu ja Mälkiä.


title: Laihia (Lappeenranta)

text: Laihian asutus koostuu lähes täysin pientaloista. Kaupunginosassa on kioski, ravintola, nuorisotalo, pallokenttä ja uimaranta. Alueelta ovat kotoisin urheiluseurat Pontuksen Veikot ja Pontuksen Nouseva Voima. Kaupunginosaa halkovat Karjalan rata ja Muukontie eli yhdystie 4071. Alueella on vanha rautatieliikennepaikka Kiiskinmäen seisake.


title: Laihia (Lappeenranta)

text: Laihian ja Mälkiän kaupunginosien rajan tuntumassa sijaitsee Pontuksen kaivanto, joka on noin 500 metriä pitkä uoma. Paikalle piti tulla kanava Saimaalta Suomenvedenpohjaan. Nykyään lähistöllä on Saimaan kanava.


title: Kanavansuu

text: Kanavansuu on kaupunginosa Lappeenrannan itäosissa, noin kahdeksan kilometrin päästä keskustasta. Kaupunginosa sijaitsee aivan Saimaan kanavan vieressä. Asukkaita Kanavansuulla on noin 1500.


title: Kanavansuu

text: Kanavansuulla järjestettiin asuntomessut vuonna 1999, jolloin kaupunginosaan rakennettiin runsaasti uusia rakennuksia. Alue koostuu omakotitaloista ja kerrostaloista.


title: Kanavansuu

text: Kaupunginosassa on alakoulu ja päiväkoti. Yrityksiä on kaksi: EL Tuote ja eläinlääkäri. Lisäksi alueella on vanha telakka-alue ja lopetettu kioski.


title: Kanavansuu

text: Alueen asioita hoitaa Mälkiä-Kanavansuun asukasyhdistys ry.


title: Charles Knowles

text: Sir Charles Knowles, 1. baronetti (n. 1704 – 1777) oli kuninkaallisen laivaston meriupseeri. Hänen korkein sotilasarvonsa oli amiraali.


title: Charles Knowles

text: Knowles syntyi luultavasti 1704, vaikka aikaisimmat arviot hänen syntymävuodestaan sijoittuvat vuoteen 1694. Hänet julistettiin Banburyn 4. jaarlin Charles Knollysin aviottomaksi pojaksi ja hänen velipuolensa lordi Wallingford huolehti hänen koulutuksestaan. Knowles liittyi laivastoon maaliskuussa 1718 Wallingfordin suosituksesta. Hän palveli neliliiton sodassa, sodassa Jenkinsin korvasta, Itävallan perimyssodassa ja seitsenvuotisessa sodassa sekä lyhyesti Venäjän keisarillisessa laivastossa Venäjän-Turkin sodassa 1768–1774.


title: Charles Knowles

text: Hän nousi amiraaliksi pitkän ja vaiheikkaan uran aikana menestyen ja kokien myös vastoinkäymisiä. Hänen koulutuksensa oli korkea ja hän oli erityisen taitava linnakkeiden rakentamisessa sekä niiden tuhoamisessa. Hän toimi pääosin Länsi-Intiassa, jossa hän komensi laivoja ja laivasto-osastoja sotatoimissa ranskalaisia ja espanjalaisia aluksia ja siirtokuntia vastaan. Laivastouransa lisäksi Knowles löysi aikaa myös opinnoilleen ja käänsi ulkomaisia tutkimuksia englanniksi sekä teki keksintöjä. Myöhemmällä iällään hän oli mukana useissa epäonnistuneissa sotatoimissa. Luultavasti tästä syystä hän siirtyi Venäjälle valvomaan sen laivaston kehittämistä.


title: Keskus (Lappeenranta)

text: Keskus on Lappeenrannan kaupunginosa ja tilastoalue. Se sijaitsee nimensä mukaisesti kaupungin keskustassa.


title: Keskus (Lappeenranta)

text: Keskus on pohjoispuolellaan olevan Linnoituksen kaupunginosan jälkeen vanhinta Lappeenrantaa. Kaupunki levisi alueelle 1700-luvun lopulla, kun siviiliasutusta siirrettiin linnoituksen ulkopuolelle. Se tunnettiin Suurena esikaupunkina, joka vuonna 1857 jaettiin nykyisiksi Keskuksen ja Kylpylän kaupunginosiksi. Luoteessa oli Pieni esikaupunki eli nykyinen Pallo.


title: Keskus (Lappeenranta)

text: Kaupunginosan vanhin rakennus on vuonna 1792 rakennettu Lappeen Marian kirkko. Kirkon vieressä on Keskuspuisto eli Kirkkopuisto ja sankarihautausmaa. Muita vanhoja rakennuksia ovat 1820-luvulla rakennetut Lappeenrannan raatihuone sekä Wolkoffin ja Tasihinin kauppiastalot. Kirkko, raatihuone ja kauppiastalot ovat valtakunnallisesti merkittäviä rakennettuja kulttuuriympäristöjä.


title: Keskus (Lappeenranta)

text: Pieni osa Keskuksesta sijaitsee Lappeenrannan satamassa Kaupunginlahden rannalla. Myös satamatori ravintolalaivoineen kuuluu kaupunginosaan. Kaupunginosan kaupallisiin palveluihin kuuluvat muun muassa kauppakeskukset Armada, Opri ja Weera.


title: Keskus (Lappeenranta)

text: Keskuksen asuinrakennukset ovat eri aikakausien kerrostaloja. Keskuksen tilastoalueella on 828 asukasta.


title: Keskus (Lappeenranta)

text: Keskuksen rajoina toimivat Torikatu, Vallikatu ja satama pohjoisessa, Kirkkokatu idässä, Gallerianraitti ja Oksasenkatu etelässä ja Taipalsaarentie lännessä. Kaupungin vanha pääkatu Kauppakatu halkoo kaupunginosaa. Keskuksen naapurikaupunginosia ovat Linnoitus, Kylpylä, Peltola, Tykki–Kiviharju, Leiri ja Pallo–Tyysterniemi.


title: Purjehdus kesäolympialaisissa 2008

text: Vuoden 2008 kesäolympialaisten purjehdus järjestettiin 9.−21. elokuuta 2008 Qingdaossa Kiinassa. Purjehdus oli kesäolympialaisten ohjelmassa 24:ttä kertaa. Miehet ja naiset kilpailivat neljässä lajissa. Lisäksi ohjelmassa oli kolme avointa luokkaa.


16.6 (Before the Devil Knows You’re Dead) on Primal Fearin kahdeksas studioalbumi, joka julkaistiin 22. toukokuuta 2009.


title: Catalunyan metroasema

text: Catalunya on Barcelonan metron linjojen 1, 3, 6 ja 7 asema, joka sijatsee Plaça de Catalunya -aukiolla aivan kaupungin keskustassa. Se on Barcelonan joukkoliikenteen solmukohta, jonka kautta myös suuri osa suurkaupunkialueen bussiliikenteestä ja lähijunista kulkee.


title: Beren ja Lúthien

text: Berenin ja Lúthienin tarina on yksi keskeisimmistä kertomuksista J. R. R. Tolkienin kehittämän Keski-Maan fantasiamaailman mytologiassa. Christopher Tolkienin toimittamassa "Silmarillionissa" Berenin ja Lúthienin tarina kerrotaan melko lyhyessä muodossa 19. luvussa ”Beren ja Lúthien” (”Of Beren and Lúthien”). Tarinaan viitataan myös Tolkienin tunnetuimmassa teoksessa "Taru sormusten herrasta". Tolkien kirjoitti ensimmäisen version tarinasta jo 1910-luvun lopulla. Tarinasta julkaistaan toukokuussa 2017 Christopher Tolkienin toimittama kirja.


title: Beren ja Lúthien

text: "Silmarillionin" kertomuksen mukaan Beren on Beleriandissa ensimmäisellä ajalla elävä ihmismies, joka rakastuu haltianeito Lúthieniin, Ilúvatarin lapsista kauneimpaan. Saadakseen Lúthienin puolisokseen on Berenin lunastettava Lúthienin isän, Doriathin kuninkaan Thingolin, hänelle esittämä vaatimus: hänen on tuotava Thingolille yksi silmarileista, Fëanorin valmistamista mittaamattoman arvokkaista jalokivistä, jotka musta ruhtinas Morgoth on varastanut ja kiinnittänyt rautakruunuunsa.


title: Beren ja Lúthien

text: Lúthienin hahmon ja sitä myöten koko tarinan innoituksena oli Tolkienin oma vaimo Edith. Edithin kuoltua vuonna 1971 Tolkien halusi hautakiveen Edithin oikean nimen alle nimen ”"Lúthien"”, sillä kuten Tolkien totesi kirjeessään pojalleen Christopherille, ”hän oli (ja tiesi olevansa) minulle Lúthien”. Kun Tolkien itse kuoli kaksi vuotta myöhemmin, hänen nimensä alle merkittiin kiveen ”"Beren"”.


title: Beren ja Lúthien

text: Beren ja hänen isänsä Barahir ovat Bëorin huoneen päälliköitä, eli he kuuluvat ensimmäiseen edainin kolmesta sukukunnasta, jotka saapuivat Beleriandiin kauan ennen muita idässä heränneitä ihmisiä. Beleriandiin saavuttuaan he astuivat noldorin palvelukseen asettuen Dorthonionin pohjoislaidalle ja Ladrosin maahan, aivan Angbandin piirityksen etuvartioon. Niinpä heidän maansa tuhoutui täysin Glaurungin johtamassa Dagor Bragollachin yllätyshyökkäyksessä, joka mursi piirityksen. Sen jälkeen Barahir joutuu poikansa ja hengissä selvinneen talonväkensä kanssa lainsuojattomiksi Morgothin hallitsemaan maahan.


title: Beren ja Lúthien

text: Lúthien Tinúviel on kuolematon haltianeito, jonka vanhempia ovat Doriathin haltiakuningas Thingol ja maia Melian. Hän on Tolkienin taruissa ainoa, joka on syntynyt Ilúvatarin lapsen liitosta yhteen ainurista, enkelinkaltaisista olennoista, jotka Ilúvatar loi jo ennen maailmaa ja joista osa sitten laskeutui valarina ja maiarina maailmaan sen tultua olevaksi.


title: Beren ja Lúthien

text: Kun Barahirin joukkoon kuuluneen Gorlim Onnettoman traaginen petos lopulta johtaa kaikkien paitsi Berenin kuolemaan, hänen on viimein paettava synnyinmaastaan – yksin. Vaellettuaan vaarojen läpi etelään hän saapuu Doriathin haltiavaltakunnan rajoille. Siellä hän eksyy metsänaukiolle ja näkee näkymättömän huilun tahtiin tanssivan Lúthienin. Beren rakastuu ja kohta myös Lúthien mielistyy häneen. Thingol ei kuitenkaan hyväksy kuolevaista Bereniä tyttärensä kosijaksi, ja kun Beren pyytää Lúthienin kättä, Thingol esittää mahdottomana pitämänsä vaateen: Berenin täytyy tuoda hänelle myötäjäisinä yksi Morgothin kruunun silmarileista.


title: Beren ja Lúthien

text: Beren ei vähästä lannistu ja lähtee toteuttamaan annettua tehtävää. Hän käy Nargothrondissa ja saa avukseen noldoruhtinas Finrod Felagundin. Pian he kuitenkin jäävät vangeiksi Morgothin tärkeimmän palvelijan, Sauronin, linnakkeeseen. Sieltä heidät pelastaa Lúthien, joka on onnistunut pakenemaan puumajasta jonne Thingol hänet sulki. Lúthien on löytänyt avukseen myös Huanin, "Amanin ajokoiran". Yhdessä he jatkavat matkaa ja lopulta heidän todellakin onnistuu varastaa yksi rautakruunun silmarileista, kun Lúthien on vaivuttanut koko Morgothin hovin uneen.


title: Beren ja Lúthien

text: Paetessaan Morgothin Angband-linnoituksesta he kohtaavat hirvittävän Carcharoth-suden. Beren koettaa karkottaa sutta pitelemällä sen edessä Amanin valoa loistavaa silmarilia, mutta hän erehtyy. Carcharoth puraiseekin Berenin käden poikki ja nielaisee sen silmarileineen. Täten Beren saa nimet Erchamion, "Yksikäsi", ja Camlost, "Tyhjäkäsi". Vatsassa polttava silmaril ajaa Carcharothin hulluuteen ja se pakenee kohti etelää Lúthienin ja Berenin seuratessa sen jäljillä. Viimein peto lyödään ja silmaril saadaan takaisin, mutta Beren on haavoittunut taistelussa kuolettavasti.


title: Beren ja Lúthien

text: Lúthienin rakkaus Bereniä kohtaan on niin suuri, että hän kuolee suruunsa. Haltioiden tapaan hänen sielunsa kulkee Mandosin Saleihin, missä hänen pohjatonta surua huokuva laulunsa saa itsensä Mandosin taipumaan ja täyttämään hänen toiveensa. Sekä Lúthien että Beren herätetään väliaikaisesti henkiin, mutta kumpaakin odottaa lyhyen uuden elämän jälkeen ihmisten kuolema. Uuden elämänsä ajaksi Beren ja Lúthien asettuvat Ossiriandiin, Tol Galenin saarelle keskelle Adurant-jokea, ja elävät siellä erossa muista kuolevaisista. Vain kerran Beren enää ottaa osaa muun maailman kohtaloihin, kun hän osallistuu hyökkäykseen Doriathin ryöstänyttä ja Thingolin surmannutta kääpiöjoukkoa vastaan – muun ryöstösaaliin ohella kääpiöt ovat saaneet haltuunsa myös Thingolille päätyneen silmarilin. Tol Galenilla Lúthien synnyttää Berenille pojan, Diorin, "Thingolin perijän".


title: Mame Biram Diouf

text: Mame Biram Diouf (s. 16. joulukuuta 1987) on senegalilainen jalkapalloilija. Hän edustaa Englannin Valioliigan Stokea. Diouf on pelannut myös Senegalin maajoukkueessa.


title: Mame Biram Diouf

text: Diouf edusti vuosina 2007–2009 norjalaista Moldea. Kesällä 2009 Manchester United osti hänet, mutta siirto toteutui vasta tammikuussa 2010, johon asti Diouf jatkoi Moldessa lainalla. 6. elokuuta 2010 hän meni loppukauden kattavalle lainalle Englannin Valioliigassa pelaavaan Blackburniin. 28. tammikuuta 2012 Diouf siirtyi saksalaiseen Hannover 96:een. 11. heinäkuuta 2014 Diouf siirtyi jälleen Valioliigaan Stoken riveihin 4-vuotisella sopimuksella.


title: Hyvää yötä ja huomenta

text: Hyvää yötä ja huomenta on Don Huonojen albumi vuodelta 1997. Levyn julkaisi BMG Finland Oy.


title: Hyvää yötä ja huomenta

text: Levy sai Emma-palkinnon vuoden albumina 1997.


title: Hyvää yötä ja huomenta

text: Levy on myynyt Suomessa platinaa 74 690 kpl myynnillä


title: Hyvää yötä ja huomenta

text: Sovitukset Don Huonot ja Kalle Chydenius.


title: James Lind

text: James Lind (4. lokakuuta 1716 Edinburgh, Skotlanti – 13. heinäkuuta 1794 Gosport, Hampshire, Englanti) oli brittiläinen lääkäri ja tiedemies, joka kehitti historian ensimmäisen kliinisen tutkimuksen avulla teorian, jonka mukaan sitrushedelmät parantavat keripukin. Lind ei ollut ensimmäinen, joka oli löytänyt yhteydet ruokavalion ja keripukin välillä, mutta hän todisti sen ensimmäisenä järjestelmällisen tutkimuksen avulla. Hänen tutkimuksensa jäi alkuun vähälle huomiolle, mutta siihen tutustuneen kapteeni James Cookin maailmanympäripurjehdusten ansiosta C-vitamiinipitoinen ruokavalio otettiin laajemmin käyttöön laivastossa, vaikka vitamiinien olemassaoloa ei vielä tunnettu.


title: Badlands

text: Badlands tarkoittaa seuraavia:


title: Mnemic

text: Mnemic on vuonna 1998 Tanskan Aalborgissa perustettu metalliyhtye. Yhtyeen musiikkia voidaan melodisen death metalin, industrial metalin ja progressiivisen metallin fuusioksi, jossa on vivahteita thrash metalista ja groove metalista. Se on kuvaillut itseään "tulevaisuuden fuusiometalliksi. Bändin nimi tulee sanoista "Mainly Neurotic Energy Modifying Instant Creation".


title: WestJet

text: WestJet () on kanadalainen halpalentoyhtiö, jonka pääkonttori sijaitsee Calgaryssa, Albertassa. Yhtiön tärkeitä solmukohteita ovat Calgary, Toronto, Edmonton, Vancouver ja Winnipeg. Kaikkiaan yhtiöllä on 66 reittikohdettä Kanadassa ja muualla Pohjois-Amerikassa. WestJet on Air Canadan jälkeen Kanadan toiseksi suurin lentoyhtiö. Lentoyhtiön työntekijät eivät ole liittoutuneet toisin kuin muissa lentoyhtiöissä ympäri maailman ja suurin osa työntekijöistä omistaa osakkeita yhtiöstä. Kaikki työntekijät saavat myös osinkoja yhtiön tuoton mukaisesti. WestJetin suunnitelmissa on olla yksi maailman viidestä tuottoisimmasta lentoyhtiöistä vuoteen 2016 mennessä.


title: WestJet

text: WestJetin perustivat Clive Beddoe, Mark Hill, Tim Morgan ja Donald Bell vuonna 1996. Yhtiö käytti samaa halpalentoyhtiömallia kuin Southwest Airlines ja Morris Air. Alun perin yhtiön oli tarkoitus toimia nimensä mukaisesti ainoastaan läntisessä Kanadassa. Yhtiön ensimmäinen lento suoritettiin 29. helmikuuta 1996. Lentoyhtiö lensi vuoroja Calgarystä Edmontoniin, Kelownaan, Vancouveriin ja Winnipegiin kolmella Boeing 737-200 koneella. Saman vuoden loppuun mennessä reittejä lisättiin Reginaan, Saskatooniin ja Victoriaan. 1997 uutena kohtaa oli Abbotsford ja saman vuoden aikana WestJet kuljetti miljoonannen matkustajansa. Vuonna 1999 uusina kohteina tulivat Thunder Bay, Prince George ja Grande Prairie. Yhtiö laajensi toimintaansa itäiseen Kanadaan vuonna 2000 ja uusia kohteita olivat Hamilton, Moncton ja Ottawa. Hamiltonin toimiessa yhtiön itäisenä solmukohtana. Vuonna 2005 yhtiö laajensi toimintaansa Yhdysvaltoihin ja ensimmäisiä kohteita olivat Los Angeles, San Francisco, Phoenix, Fort Lauderdale, Tampa, Orlando ja New York. Samana vuonna yhtiö asensi ensimmäiset kuvaruudut istuinten selkänojiin, joista matkustajat voivat katsella suoraa televisiolähetystä satelliitin välityksellä useilta kanavilta valintansa mukaan.


title: WestJet

text: WestJetin laivasto koostuu ainoastaan Boeing 737 -sarjan koneista. Kaikissa koneissa on matkustajakohtaiset satelliitti-TV-kuvaruudut.


title: WestJet

text: WestJet julkisti 3. joulukuuta 2013 Boeing 737-8CT -lentokone C-GWSZ:lle Mikki Hiiri -teemaisen erikoismaalauksen. Maalaustyö vei 26 henkilöltä 24 päivää. Maalaus oli tarkoitus pitää koneessa viiden vuoden ajan.


title: Vaba Eesti

text: Vaba Eesti oli vuosina 1949–1975 Ruotsissa toiminut pakolaisvirolainen kirjankustantamo. Kustantamo julkaisi yhteensä 76 kirjaa. Kustantamon edeltäjä toimi vuosina 1946–1950 nimellä "Eesti Raamat". Molempien yhtiöiden toimitusjohtajana ja aatteellisena johtajana toimi Imant Rebane.


title: Darkseed

text: Darkseed on saksalainen vuonna 1992 perustettu metalliyhtye. Alussa yhtyeen musiikillinen tyylisuunta oli death metal, mutta myöhemmin yhtye siirtyi goottityylisempään musiikkiin ensimmäisen studioalbuminsa "Midnight Solemny Dancen" myötä.


title: Darkseed

text: Aloitettuaan death metal-yhtyeenä, Darkseed julkaisi kaksi demoalbumia vuosina 1992 ja 1993, siirtyen entistä enemmän goottityyliseen musiikkiin.


title: Darkseed

text: Serenades Records julkaisi Darkseedin ensimmäisen pitkän albumin, "Midnight Solemnlyn" vuonna 1996, jolloin yhtyeen tyyli vaihtui kokonaan goottimaiseksi. Seuraava levy, "Spellcraft" ilmestyi Nuclear Blastin julkaisemana vuotta myöhemmin. Albumi myi hyvin ja oli suuri menestys. Tämän jälkeen bändin kokoonpano koki muutamia muutoksia, mutta niiden jälkeen vuonna 1999 julkaistiin yhtyeen kolmas albumi "Give me the Light", jota seurasi "Diving into Darkness" vuonna 2000. Yhtyeen laulaja Stefan Hertrich jätti yhtyeen, ja palasi vain 2004 yhtyeen albumin "Ultimate Darkness" äänityksiin. Levy ilmestyi 2005. 2006, Hertrich ja Martin Motnik jättivät yhtyeen, joka johti sen hajoamiseen.


title: Darkseed

text: 24.6.2008 bändi ilmoitti virallisilla nettisivuillaan, että se esiintyisi mahdollisesti Helion Festivalssissa 2008. 3.9.2008 yhtye otti takaisin entisen rumpali-laulajansa Harald Winklerin, ja täsät tuli yhtyeen pääsolisti. Tämän jälkeen yhtye aloitti uudelleen, ja ilmoitti uuden labumin ilmestyvän vuonna 2009.


title: Darkseed

text: Darkseed aloitti death metal-yhtyeenä, josta se siirtyi goottityylisempään metallimusiikkiin esikoisalbuminsa myötä. Nykyään yhtyeen musiikillinen tyyli on enemmän heavy metallia. Yhtye on saanut paljon vaikutteita myös industrial metal-yhtyeistä, joista merkittävimmät ovat Neue Deutsche Härte ja Rammstein.


title: Darkseed

text: Nykyiset


title: Darkseed

text: Entiset


title: Darkseed

text: Demot


title: Darkseed

text: EP:t


title: Darkseed

text: Studioalbumit


title: Giuseppe Garibaldi -luokka (risteilijä)

text: Giuseppe Garibaldi -luokka oli panssariristeilijä luokka, johon kuuluneet kymmenen alusta valmistettiin 1800-luvun lopulla Italiassa Ansaldon Genovan ja Orlandon Livornon telakoilla. Luokan alukset palvelivat Italian, Argentiinan, Espanjan ja Japanin laivastoissa.


title: Giuseppe Garibaldi -luokka (risteilijä)

text: Alusten piirustukset oli tehnyt yksityinen italialainen yritys Gio. Ansaldo & C., jonka toiveena oli tehdä rahaa maailmanlaivastojen modernisoinnista höyrykäyttöisiin raskaasta panssaroituihin ja aseistettuihin sotalaivoihin. Suunnitelman oli luonut Edoardo Masdea ja alus oli sekoitus taistelulaivaa ja risteilijää. Aluksen huippunopeus 20 solmua oli hieman vähemmän kuin kilpailijoilla, mutta paremmin suojattu ja raskaammin aseistettu aluksen kokoon nähden.


title: Giuseppe Garibaldi -luokka (risteilijä)

text: Luokka oli niin suosittu, että vuosina 1894-1902 kymmenen alusta tilattiin neljään maahan, ensimmäiset viisi Italiaan, sitten neljä Argentiinaan ja yksi Espanjaan. Kaksi Italian tilaamista aluksista myytiin 1902 Argentiinalle ennen valmistumistaan, missä ne muodostivat Rivadavia-luokan. Argentiinan myi alukset edelleen 1903 Japanille, joka risti luokan Kasuga-luokaksi.


title: Giuseppe Garibaldi -luokka (risteilijä)

text: Luokan aluksilla ei ollut yhtenäistä pääaseistusta, joissakin aluksissa oli yksittäisissä torneissa 254 millimetrin tykit aluksen keulassa ja perässä ja toisissa sekatykistö muodostuen 254 millimetrin yksittäisistä ja 203 millimetrin kaksoistykkitorneista. Kolmas variaatio oli yhtenäinen 203 millimetrin kaksoistykkitorneilla varustettu alus.


title: Giuseppe Garibaldi -luokka (risteilijä)

text: Kaikki alukset oli rakennettu Ansaldon telakalla Genovassa lukuun ottamatta Argentiinan laivastolle toimitettuja ARA "San Martinia" ja ARA "General Belgranoa", jotka valmistettiin alihankintana Orlandon telakalla Livornossa.


title: Lahja (nimi)

text: Lahja on suomalainen naisen ja aikaisemmin myös miehen etunimi, joka on tullut käyttöön 1800-luvun lopulla.


title: Lahja (nimi)

text: Suomen almanakassa nimi on ollut vuodesta 1908. Nimipäiväksi valittiin 7. elokuuta, koska sama päivä oli aikaisemmin ollut Donatuksen nimipäivä ja latinan sana "donatus" tarkoittaa myös lahjoitettua. Donatus on miehen nimi, ja alkuvuosina jotkut poikalapsetkin saivat nimen Lahja, mutta sittemmin viimeksi mainittu nimi on vakiintunut naisennimeksi.


title: Lahja (nimi)

text: Tammikuun 2017 loppuun mennessä Suomessa on "Väestörekisterikeskuksen" tietojen mukaan 13 128 naista ja hieman yli 530 miestä saanut nimen Lahja. Melkein kaikki Lahja-nimiset miehet ja suurin osa sen nimisistä naisistakin on syntynyt ennen vuotta 1940.


title: Yleinen suomalainen asiasanasto

text: Yleinen suomalainen asiasanasto (lyhennettynä YSA) on indeksoinnin ja tiedonhaun apuvälineeksi tarkoitettu asiasanasto eli tesaurus, jonka tavoitteena on sisältää kaikkien tieteen- ja tiedonalojen sanastoa. YSAn tarkoitus on tarjota dokumentteja koskevien tietojen tallentajille (luetteloijille ja sisällönkuvailijoille) sekä tiedonhakijoille yhteistä kieltä. Se toteuttaa tiedon tallentamiseen ja hakuun liittyvää sanastokontrollia, jossa vapaita termejä korvataan tai täydennetään ennalta määritellyillä termeillä ja vakiintuneilla muodoilla. Yhteinen sanasto ja sanastokontrolli helpottavat tiedon kuvailua ja hakua. YSAa on käytetty tietokannoissa vuodesta 1987 lähtien.


title: Yleinen suomalainen asiasanasto

text: YSAssa on noin 33 000 termiä, joista maantieteellisiä nimiä on noin 6 000. Sanastoa kartutetaan vuosittain noin 1 000 termillä, ja uudet asiasanat valitaan noin neljä kertaa vuodessa järjestettävissä sanastopalavereissa. Palavereihin osallistuu edustajia Kansalliskirjastosta, Åbo Akademin kirjastosta, Helsingin kaupunginkirjastosta, Helsingin yliopiston Viikin kampuskirjastosta, Eduskunnan kirjastosta, BTJ Finlandista ja Yleltä.


title: Yleinen suomalainen asiasanasto

text: YSAn ruotsinkielinen vastine on "Allmän tesaurus på svenska" (ALLÄRS). YSA:n kaltainen yleissanasto on esimerkiksi Yhdysvaltain kongressin kirjaston laatima "Library of Congress Subject Heading" (LCSH). Yleissanastojen rinnalla käytetään erikoissanastoja, jotka kattavat tietyn tai tiettyjä tiedonaloja eivätkä pyri yleisyyteen.


title: Yleinen suomalainen asiasanasto

text: YSA antaa ohjeita termien valintaan usealla tavalla. Se ohjaa käyttämään tarvittaessa suppeampaa tai laajempaa termiä ja kertoo, mitkä termit ovat yhteydessä keskenään ("rinnakkaistermi"-ohjaus). Se ohjaa valitsemaan toisen termin ("käytä"-ohjaus) tai kertoo, että tietty termi on käytössä toisen sijasta ("korvaa termin" -ohjaus, KT). YSA antaa myös ohjeita siitä, miten käytetään sellaisia termejä, joita sanastoon ei sisälly. Esimerkiksi kaikki erisnimet ovat YSA:n kannalta ”sallittuja” termejä.


title: Yleinen suomalainen asiasanasto

text: Aiemmin YSA julkaistiin Helsingin yliopiston kirjaston kustantamana kirjana ja vuodesta 1999 eteenpäin myös verkkoversiona nimellä VESA-verkkosanasto. Kummassakin oli sekä aakkosellinen että alanmukainen hakemisto ja VESA:ssa lisäksi tekstihakuominaisuus. Lisäksi niihin sisältyi liitetaulukoita esimerkiksi eläinten ja kasvien nimistä.


title: Yleinen suomalainen asiasanasto

text: Nykyisin YSAa käytetään VESA-palvelun sijaan Finto-palvelussa, jonka kautta pääsee tutustumaan useampaan tesaurukseen ja ontologiaan.


title: Yleinen suomalainen asiasanasto

text: YSA on laadittu Suomenkielisen tesauruksen laatimis- ja ylläpito-ohjeiden (SFS 5471) mukaan.


title: Ammunta kesäolympialaisissa 1900 – miesten 300 metrin vapaakiväärin pystyammunta

text: Miesten 300 metrin sotilaskiväärin pystyasentokilpailu kesäolympialaisissa 1900 käytiin 3. – 5. elokuuta. Kilpailuun osallistui 30 ampujaa kuudesta maasta jaettuna siten, että joka maasta tuli viisi urheilijaa. Sen voitti tanskalainen Lars Jørgen Madsen.


text: Jokainen kilpailija ampui 40 laukausta, maksimipisteet olivat 400.


title: Ammunta kesäolympialaisissa 1900 – miesten 300 metrin vapaakiväärin polviammunta

text: Miesten 300 metrin sotilaskiväärin polviasentokilpailu kesäolympialaisissa 1900 käytiin 3. – 5. elokuuta. Kilpailuun osallistui 30 ampujaa kuudesta eri valtiosta jaettuna siten, että joka maasta tuli viisi urheilijaa. Jokainen heistä ampui 40 laukausta ja maksimipistemäärä oli 400. Kilpailun voitti Sveitsin Konrad Stäheli.


title: Nautintaoikeus

text: Nautintaoikeus tarkoittaa laajahkoa käyttöoikeutta toisen omistamaan irtaimeen tai kiinteään esineeseen. Sille on tyypillistä, että oikeuden haltija saa joko tuottoa esineestä tai saa käyttää esinettä muuten hyväkseen. Sen yleisin muoto on vastikkeellinen nautintaoikeus, kuten vuokra, jonka piiriin kuuluvat huoneenvuokra, maanvuokra ja irtaimen esineen vuokra. Samantyyppinen nautintaoikeus on valtaajan oikeus kaivokseen. Vastikkeeton nautintaoikeus voi olla esimerkiksi testamentilla annettu nautintaoikeus johonkin jäämistön esineeseen. 1800-luvulla oli käytössä useita julkisoikeuden piiriin kuuluneita nautintaoikeuksia, kuten virkatalonhaltijan nautintaoikeus virkataloon tai asumisoikeus kruununtilaan.


title: Legio XIV Gemina

text: Legio XIV Gemina oli roomalainen legioona. Sen perusti ehkä Julius Caesar vuonna 57 eaa. Gallian sotaretken aikana.


title: Legio XIV Gemina

text: Legioona tuhoutui vuonna 53 eaa., mutta se perustettiin pian uudelleen. Legioona osallistui sisällissodan aikana Ilerdan taisteluun, Dyrrhakhionin taisteluun ja Farsaloksen taisteluun. Vuonna 48 eaa. legioona lähetettiin Italiaan, mutta se aktivoitiin taas vuonna 46 eaa. Afrikan kampanjaa varten. Caesarin kuoleman jälkeen XIV legioona taisteli Octavianuksen alaisena. Sen jälkeen kun Octavianus kukisti Antoniuksen, legioonaan liitettiin Antoniuksen joukkoja ja se sai lisänimekseen "Gemina" ("kaksoislegioona"). Legioona siirrettiin tämän jälkeen Illyriaan.


title: Legio XIV Gemina

text: Vuonna 6 jaa. legioona osallistui Tiberiuksen sotaretkeen markomanneja vastaan. Teutoburgin metsän taistelun jälkeen legioona siirrettiin Mogontiacumiin (nykyinen Mainz) Germanian Superioriin. Vuonna 21 osia legioonasta osallistui Galliassa sattuneen kapinan kukistamiseen. Myöhemmin legioona osallistui Caligulan Germanian sotaan.


title: Legio XIV Gemina

text: Vuonna 43 legioona osallistui Britannian valloitukseen. Legioona osallistui Boudiccan kukistamiseen ja Nero antoi sille lisänimen "Martia Victrix" ("Mars-jumalan, voittoisa"). Nero suunnitteli sotaa Parthiaa vastaan ja legioona siirrettiin itään vuonna 67. Legioona oli Balkanilla kun Nero teki itsemurhan. Seuranneessa sisällissodassa legioona tuki ensin Galbaa ja tämän murhan jälkeen Othoa. Legioona ei kerennyt osallistumaan Cremonan ensimmäinen taisteluun. Vitellius lähetti legioonan takaisin Britanniaan. Vuonna 70 legioona osallistui Batavien kapinan kukistamiseen. Tämän jälkeen legioona sijoitettiin jälleen Mogontiacumiin. Legioona osallistui luultavasti kaikkiin seuraavien vuosien Reinin toiselle puolelle suuntautuneisiin sotaretkiin.


title: Legio XIV Gemina

text: Vuonna 89 legioona tuki Lucius Antonius Saturninuksen kapinaa, joka epäonnistui. Vuonna 92 se siirrettiin Pannoniaan. Legioona osallistui Trajanuksen Daakian sotiin. Tämän jälkeen legioona sijoitettiin Carnuntumiin. Osia legioonasta osallistui Lucius Veruksen Parthian sotaan ja Marcus Aureliuksen markomannisotaan.


title: Legio XIV Gemina

text: Vuonna 193 legioona tuki Septimius Severusta. 200-luvulta legioonasta on niukasti lähteitä. Legioona tuki muun muassa usurpaattori Regalianusta vuosina 260-261. Gallian keisarikunnan aikana legioona tuki ensin Gallienusta, mutta tämän kuoleman jälkeen se tuki Victorinusta.


title: Traditio (oikeustiede)

text: Traditio tarkoittaa sopimukseen perustuvaa hallinnan siirtoa. Sen tärkein merkitys liittyy irtaimiston vaihdantakollisioon eli varallisuusoikeuksien vaihdannan oikeudellisiin ristiriitoihin. Traditiossa on kaksi osatekijää: luovuttajan valta esineeseen lakkaa ja luovutuksensaajan valta esineeseen alkaa. Tässä yhteydessä valtasuhde esineeseen ei edellytä sen hallussapitoa, sillä hallinnan siirto voidaan toteuttaa esineen sijaintia muuttamatta.


title: Traditio (oikeustiede)

text: Esineen sijainti ei muutu silloin, kun se on jo ennestään luovutuksensaajan hallinnassa. Tällöin on kyseessä niin sanottu lyhyen käden luovutus (). Tilannetta, jossa esine on kolmannen hallussa, kutsutaan ilmoituksenvaraiseksi hallinnan siirroksi ("traditio longa manu"). Sen sijaan "constitutum possessorium" -tyyppinen hallinnan luovutus ei toteuta traditiota, sillä silloin luovuttaja hallitsee esinettä luovutuksensaajan lukuun.


title: Traditio (oikeustiede)

text: Traditioon liittyviä käsitteitä ovat julkivarmistus ja sivullissuoja.